US LENGMANG NIH THAWNGTTHAN AN VUN THANH TTHAN KO – The Chinlung Post\nUS LENGMANG NIH THAWNGTTHAN AN VUN THANH TTHAN KO\nDecember 18, 2020 admin Knowledge 0\nFDA Nih Moderna Virus Khamhnak Sii An Cohlan Cang.US Food and Drug Administration’s Vaccines and Related Biological Products Advisory Committee nih tuchun ah Moderna’s company nih an serchuahmi coronavirus vaccine sii thar cu emergency caah hman ding in vote an thlak i an fehter cang.\nCucaah US ahcun Covid-19 khamhnak sii Pfizer le Moderna tiah phun hnih kan ngei cang tinak a si. Mah si cu kum 18 in a cunglei caah hman a si lai.Moderna nih minung 30000 ah hneksaknak an tuahmi ah a ziak lomi an um lo ti a si. Asinain Pfizer virus sii ahcun allergy a ngeimi pakhat chungah reaction a um tiah an chim. Asinain mah zong cu a dam colh than ti a si.\nA rauh hlan an US company thiamthiam Johnson Johnson nih an serchuah than lai. A donghnak bik hneksaknak an tuah lio si.Relchih: Coronavirus zawtnak cu khuasik lei kan panh caah a zual chin ti a si. Tuchun tiangah minung 307,770 an thi cang. John Hopkins coronavirus map ah tulio sizung ummi 113,069 an si a ti.\nUS state 50 chungah a zual biknak hmun cu Alaska, Arizona, California, Colorado, Delaware, Idaho, Kansas, Louisiana, Maryland, Minnesota, Mississippi, Missouri, Montana, Nevada, New Hampshire, New Jersey, New Mexico, New York, Oklahoma, Pennsylvania, South Carolina, Vermont le Virginia an si .\nBuaktlak in nikhat ah 2500 an thi. Tuchun lawngah minung 3600 an thi tiah report an pek. CDC hruaitu Dr Redfield chimning ah tu hnu thla hnih chung hi biatak tein kan iralrin a herh a ti. Pfizer nih an serchuahmi i khamhnak sii cu an chunh lio hna a si. Healthcare worker le senior citizen pawl an chunh hmasa hna. Credit: Salai Lairamthang\nTrump Dir Hmun A Tha Kho Tuk Hoi\nDONALD TRUMP CAAH THAWNGPANG TTHA LAWNGTE A CHUAK HOI CANG


RALRIN KAN IN PEK tiah a tial nain a donghnak lei ahcun RALRIN KAN PEK a ti - TIMES OF CHIN NEWS\nRALRIN KAN IN PEK tiah a tial nain a donghnak lei ahcun RALRIN KAN PEK a ti\nKa hmuhning tial ve tuahning (ဒလန် hna ah maw ka ruah sual lai uh ci laou ဒလန် ka si lo hih) Nihin ah a kan hruaitu kan mino upa nih Salai Lungthli Tum ralrin peknak ca a tialmi kha kan hmuh cio lai dah. Ka rel tikah a hramthok lei a tialmi ah Hakha mino nih RALRIN KAN IN PEK tiah a tial nain a donghnak lei ahcun RALRIN KAN PEK a ti!\nHihi mino upa dihlak ruahnak siloin Salai LTT a rempah lomi upa pakhat nih va tial sehlaw a dawh. A tialmi ah kan hmuhning cu aa dang cio lai nain kei ka hmuhning ahcun mah bantuk ruahnak le ralrin pek phun kha cu ka uar lo ngai. (Salai a tialmi ca ka rel tawn ahhin mipi lungawtawm ter duh ah a tial in ka hmu lo).\nZeitin tiah kan duhning in bia a chimmi lawng duh i kan duhlo ningin a chimmi le a tuahmi paoh kan ral bantukin ruah phun kha cu atu lio kan doh cuahmah mi ralkap sining he aa khat tiah ka hmuh. Mah a tialmi kha a share mi an tlom hoi lo. Zei ruahnak he dah an share timi ka fiang lo. Midang ca thazaang petu ca phun zong a si lo i mipi theih tlak zong a si lemlo in ka hmuh nain a share tu cu an tam ngai ko.\nCa pakhat kan rel, kan share tikah midang nih theih tlak a si ko timi le, midang caah thazaang asi tiin kan ruahmi le midang ni ve hna seh ti duh ah nihchuak capo kan share tbt a si tunglo mi ca hna hi cu kanmah relnak tein a dongh khi a tha bik tiah ka ruah. Cu chap ah #ဒလန် tiah a tial chap. ဒလန် hi zeibantuk minung pawl ca ahdah an hman zong zaran kan lung a kan buai ter deng.\nဒလန် sullam a fiang pah setsai lomi ca lebang ahcun laimi lakah min nei deuh Salai LTT bantuk pawl caah maw an hman hnga ti hna ruah a fawi te. Biakilh ah akan hruaitu mino pawl kan in bochan hna bantukin zeipaoh ah negative nakin positive ruahnak tu ngeih khawh i zuam ulaw cu nihcun thiltha tampi a chuah pi lai ti ruahchannak he…SLT. Credit: Sui Len Tial


THAWNGFIANG:PU JOSHUA AN THAH LIO MIT HMUTU NIH A CHIM MI – The Chinlung Post\nAugust 14, 2021 admin Chin 0\nPu Joshua thihnak kongah fiangtein an langhter mi a si. August ni 12 ah ralhrang kawlralkap hna nih atukbuhrum ah an kahthah mi Pu Joshua hi fa pathum a ngeimi a si. Ralhrang kawlralkap hna nih an tlaih hnu ah an kahthahmi asi. Hi konghe pehtlaiin khuami pakhat nih a chimmi cu Pu Joshua le a nupi cu an i sik or an buai ruangah Pu Joshua cu zu din ah Chawngkhua panh in a kal.\nPDF lei commando angki an i hruk tawn ruangah ralhrang kawlralkap hna nih PDF lei ah an ruah i, an va kal hnawh i, an va tlaih. Culio cu khuachung minung pakhat nih a hmuh dih hna. Achimmi cu ralhrang kawlralkap nih Pu Joshua cu hri in tem an timh i, acawlcangh i an buaipah ngai. Asinain voikhat an suk i, kahthah dingin nawlpeknak an hal lio ah minung pakhat nih a hnu lei in a kah.\nAtuk bukhur in a kah i, akaa in meithal kuan a chuak, Cun a kut zong a khen rih. Pu Joshua hi fa pathum angeimi a si i, a fa hniang cem hi thlathum te lawng a si rih tiah an chim. Zan muih tiang i kahnak a chuah ruangah a ruak hi a thaizing lawngah lak khawh asi. Zingka suimilam pahra hrawngah a ruak hi khuachung mi le upa hna nih an vui.\nPu Joshua an kahthah nak hmun hi Chawngkhua lonh deuh, Kalay le Gangaw lampi i Pamuanchawng lei deuh te ah a si tiah a chim. Hi ni thilcang ralhrang kawlralkap le Kalay PDF i kahnak ah Kalay PDF lei in minung pakhat hliam a tuar i, ralhrang kawlrlakap lei in minung pathum an nunnak aliam tiah thanhnak an rak tuah. TTP\nRAM MIPI AN THINHUNG TUK, RALHRANG NIH TULUK SIN AH LIH BIA A CHIM


Author : ccn Published: July 23rd, 2014\nMiphun hawile vialte hna, Europe khuasa Chinmi hna nih kan i ngaihbikmi celhzuamnak puaipi le Norway mino civui cu kan hun naih tuk cang i a ni lawng ai duh cang! Atanglei ah puai kong he pehtlaiin a tlangpi in thawngthanhnak kan hun tuah duh. Program Schedule 25-30 tiang program schedule zong hika ah zoh khawh asi. Ahmun zongah kan taar chih te lai. Atlangpi in zoh ahcun, 25-27 July khi NCCYF program an si i, 28-30 July khi Europe Chin programs hna cu an [...]\nAuthor : ccn Published: June 16th, 2014\nKawlram cozah biaknak lei vuanci zung nih “Biaknak Ithlen Kong Bill” (Religious Conversion Bill/Anti-conversion Bill) a hran an suaimi cu an lim cang i, mipi sinah ruahnak/hmuhning chuah kho cio dingin chiahpiak kan si cang! Kan Chinmi cheukhat nih "Sehtan Bill" ti tiang in a min an bunh i hechet tiah, mipi nih duhlonak langhter cio dingin thazaang peek le forhfialnak tuah asi. Minthut ttanlaaknak (Signature campaign) le online petition hna zong an tuah i, minung a thong nih min zong [...]\nAuthor : ccn Published: May 15th, 2014\nJuly 2014 CCN-GM hlanah EC Meeting tuah ding cu June 14, 2014 ah Stavanger ah tuah dingin thawngthanh asi cang. Tuahnak a hmun cu Øyahuset- Hundvåg Bydelshus ah asi lai i, kl 18:00 hnu EU Championship meeting tuah khawh hnuin tuah asi lai tiah thawngthanh asi. Mah ni lila ah SCO nih a tlangtlak i CCN zong nih ai tel ve ding asimi Seminar pakhat tuah ding asi. Hi seminar ah Norway lei hngakchia ralveeng zung (Barnevern) hna zong sawm an si i, Norway phung nih a onhmi le khapmi hngakchia [...]\nAuthor : ccn Published: December 4th, 2013\nCCN-rogaland Meeting Chin National Day 2014 cu a nai chin lengmang cang. CND tuah cu CCN zong nih ai hmaithlakmi le upatnak peek dingin ai timhmi asi caah 2014 zong tuah kho tthan dingin timhtuahnak ngeih asi. Upa minung 7 kai in meeting tlamtling ngaiin kan tuah khawh. 2013 kan tuahnak hmun asimi, Stavanger ah i tuah si rih ko seh tiah zapi lungtling in biachahnak tuah asi. 2013 CND tuahnak caah a kan tawlreltu asimi Convener Pu Erh Cin Kung cu meeting kaimi zapi lungtling tein kan tthim [...]\nAuthor : ccn Published: November 25th, 2013\nCCN Photo CCN Seminar a voi 3nak cu November 23, 2013 ah Immanuel Baptist Church (IBC) khrihfa chungtel hna pumhnak Sandnes khua ah tlamtling tein kan tuah khawh. Lungfim upa minung 35 leng an rak kai kho hna i, chun nazi 12:30 - 18:00 tiang nuam ngaiin le lunglut ngaiin kan tuah khawh. Program chungah ah telmi hna cu, nuhrinholh cawn a biapitning (Pu Adam Ral Hup Thang) , Norway ah ngunkhuai (Skatt) peekning (Pu Thang Hlun) le Norway phan ramdangmi hna kong (Peter Sang Lian Thang) timi [...]


THANTLANG HAKHA UMMI DIH LAK EI DIN, DING RAK I CAWK CIA DIH ULAW – The Chinlung Post\nMarch 29, 2021 admin Chin 0\nAlert: Hakha le Than Tlang lei um mi nan dih lak in Ei din ding rak i cawk cia uh law . A si khoh cun thla 1 , 2 ca tiang te zg nan rak i khon khoh cun a tha chin.Tam pi chim a tha lo i tuah tu rak i zuam ko uh a ran khoh chun a tu ka tial mi ca nan hmuh bak in i zuam colh ko uh. Edit 1:20 pm Post thar ka tial ti lai lo a share mi te te nan um hna i .Hi ka te hin ka tial chap lai.\nKan lau ter hna sual i ka ngaithiam ko uh. Lau hna seh ti nak zg in ka post mi a si lo , Ka dawt le nan dih lak Ei din ding nan i cawk cia nan i ralring pang mi zg hi theih a si ko . Kei mah nih Phone number ka neih mi tete cu ka chawnh hna i a ruang zong fiang tein ka chimh ko hna . A cung lei ka tial mi ca hi mah nak fiang deuh le ceu deuh in ka tial awk atha lo ( Da lan pawl ruang ah ).\nMessenger in zg a si khoh cun thawng pang ka rak chimh hna. A cunglei ka tial mi bantuk tein raling te cun rak um ko uh. Ma post hi ka tial lo ruang ah Inchungkhar pakhat nung nak pa khat har nan tong lai kan siang hna lo i si. Ralring poh cu a sual lo. Tiva kal le na ram riah zong kha rak i sum cg uh .A caan a cu tik ah ka tial mi kg cu nan fiang cio te ko hna lai.\nKa tial mi ca ah hin 100% a sure lg ah Public in ka post mi si.Cun kei cu Salai lungthli tum ka si lo nan i fiang hau. Theih fiang na duh i na ka a daak lo( Dalan nasi lo) cun Messenger ah kan fianh ter hna lai . Ka dawt mi nan dih lak him tein nan um ding caah Pa Pathian sin ah Thla kan in cam piak pang ko hna e. Ka lawm. အရေးတော်ပုံအောင်ရမည်. Credit: Joe\nNote: Mah cabia hi credit ah Joe tiah kan langhter cang bantukin pehtlaihnak maw asilo ah thawngpang fiang tein hal le ruah a duhmi hna nih pehtlaihnak tuah le hal khawh asi i, a facebook cu Joe timi asi lai. Minung tampi ahmu cangmi an um cang lai nain a hmu rih lomi hna caah abiapi ngaimi thil asi kan vun langhter chinmi asi. Chungkhat hawikom chimcio hna usih.\nUS AH PI SUNG HLAWN HRI-AWHNAK IN A NUNNAK ALIAM


Covid-19 In A Zaw Mi Pa Ihkhun In A Tla I Oxygen A Piak Caah A Nunnak A Liam - Khuaruah Har News\nJuly 31, 2020; Telangana, Karimnagar Government Hospital ah Covid-19 in azaw mi pakhat cu ihkhun cung in a tla sual i Oxygen an pek mi ai rawk caah a nunaka liam tiah theih asi. Mah thil cangmi cu pawngkam um mi hna nih an hmuh ko nain zawtnak kai sual an ttih caah an chanh ngam lo.\nIhkhun cung in a tla mi pa hi Gangadhara Mandal, Venkataiahpalli lei mi a si tiah theih a si. Van chiat ah ihkhun chung oxygen an pek cuahmah lio ah khin a tla sual i anunnak a liam hi a si. Hi bantuk vanchiatnak a tawn lio caan ah hin a pawngkam ah mi cu an um ko nain an chanh duh lo caah a nunnak a liam hi a si.\nPawngkam ummi hna nih ihkhun cung i a tlak le cangka sibawi te sin zawng ah an chim duh lo ruang ah an nunnak tiang a liam hi a si. Hi mizaw pa cu a thaw chuah a har tuk ruang ah oxygen an pek pengmi a si i, ihkhun cung i a vung tlak ah khin oxygen an pekmi ai rawk tiah theih a si.\nPawngkam um mi mipakhat nihcun hi bantuk thil cangmi cu hmanthlak a rak lak hnu ah social media ah a thanh cawlh i, nawl ngeitu hna nih sizung ummi hna cung ah dawtnak an ngeihnak lo tiang in a langhter chih.\nTelangana cozah sizung ah hin Covid-19 in a zaw mi 1539 an um tiah theih a si. Covid-19 zawtnak a chuah hnu in pakhat le pakhat kar ah dawtnak a zor tluahmah mi vun ruah ahcun ngaihchia taktak khi kan si.\n← CNLD in 2020 MP aa cuh ding hna min le hmanthlak\nMinta Thiha Tin Soe Nih A Ka Tlaihhrem Tiah Tazacuai Tim Tu Nu Pahnih Hna Cu Thongthla Ding In Biakhiah Piak An Si →\nMMA arak luhhlan ah chawva leiah harnak arak tonnak kong achim phuangtu Aung La Nsang\nHome crusad ngeih aitimh lai zan bak ah a dawt tukmi anupi nih a thih tak\nCovid-19 zawtnak ruangah hitluk lungrethei I kan um lio ah sualnak ngeilo Khrihfa mi 50 thah an si


A Hman tuk An Ti Cio mi Thlakhat Chung ah Facebook In Kan Duh mi Nungak/Tlangval Ngahkhawh Colhnak Biathli (7) – Thechinlungnews\nA Hman tuk An Ti Cio mi Thlakhat Chung ah Facebook In Kan Duh mi Nungak/Tlangval Ngahkhawh Colhnak Biathli (7)\nPosted By: lian lian January 15, 2021\nNa kumkhua zoh tik ah nungak/tlangval ngeih le nupi/pasal ngeih na za tuk ko cang nain a tutiang single peng na si rih maw ? na hawile lak zong ah a luck lo tuk mi hmuh in hmuh pengmi na si sual maw ? hi ca hi a donghtiang rak rel law an bomh hrim lai . 1.Ei-din dawr (Restaurant) a sangmi ah na thut lio kha hman i thla law post pah ve Nangmah lawng a si ah na hawikom he nan si ah restaurant a sang deuhmi hmun na kal tik ah hman i thla lo in um men hlah.\nAi dawh khawh chungin hman i thla law cu na hmanthlak cu na facebook ah langhter pah ve , cuti cun na facebook chung i a um mi na friend pawl nih an thinlung tein an in upat lai i an thinlung ah a hlan nak in na cam deuh hrimhrim lai . 2. Motor chung na thutlio ah i selfie pah ve: Na motor nai monghlio ah nangmah tein i selfie , a silo le taxi chung na thutlio hna asi cun a biapi ngaimi thil ah a kalmi na sinak kha langhter law , motor a ngei ko nain a ran nak in a rian herh ah taxi in a kalmi na si nak kha caption ah langhter pah fawn . Asilo le na hawikom motor ngeimi i sawm law na duh ning tiin i selfie pi law na facebook ah langhter pah ve.\nMinung hi kan thinlung le ruahnak a rak i dan cio caah cupawl a uar mi nih cun an in uar lawlaw lai a fiang . 3. Camera Affect a thabik mi pawl kha hmang hna Zeitluk in na mui a chiat hmanh ah na thilthuama tha bik mi nai hruk can te tal ah cun na camera thami te khan dawh tein hman i thla ve hrim hrim .Na camera a thatnak nih khan na muisam tampi a thlen lai i dawh ngai le duhnung ngai ah an siam ko lai.\nNa facebook chung um mi na hawikom mit ah nai dawh ah cun an thinlungn ah na cam ve deuh cang lai i na caah lam tampi ai ong kho lai . 4.Duhdawt nak kong ah a hleivuang deuhmi na si nak kha na status langhter thiam pah fawn: A tlangpi deuh in duhdawt nak timi hi zangfahnak in ai thokmi a tampi ve .Pa tampi le nungak tampi nih cun darling a ngei bal lomi nu/pa hi an rak duh deuh tuk hna caah na cung ah zangfahnak thinlung lawng silo in an duh mi na si colh kho.\nLungleng ngai le ngeihchia ngai dawtu ngeilo na sinak langhter pah in hman i thla law na fb ah post pah lengmang . Cutik ah an tuarpi tu nih cun comment nak ah a rak langhter ve hrim lai i cunih cun lam tampi a chuahpi khawh colh fawn.5.Ramnung tete he hmanthlak i post hmang pah : Zeica tiah mi thinlung tha le mi toidor le micung i dawtnak a ngeimi poah nih hin ramnung hi an dawt hna ti a si bantuk in cu bantuk hmanthlak na post mi an hmuh ah cun nangmah cu mitha na si timi an fiang lai i , culawng silo in nangmah bantuk ramnung a duhtu nih cun an rak in komh colh lai.\n6. Love react pek nai siang lai: Mi pakhat khat na duh a si cun cu na duhnak cu na thinlung chung lawng ah na chiah ah cun sullam a ngei kho ti lo . Cuca ah cun na duhnak cu na langhter ve hrimhrim a herh i bia in na langhter ngamlo hmanh ah a hmanthlak postmi tang te ah khan love react na pek lengmang lai i a rauh hlan ah na inbox ah na hmuh colh hrim lai . Zukua chung i ti toih bantuk a si an ti ko hih .Asi nain thinhung nawn in ai postmi pawl cu love react pe bak hlah .\n7. Cele pawl na uarnak langhter tuk hlah: Cele pawl cu uar ding an si ko nain nangmah na duh tu lamkham ding tiangin na uarnak na langhter ah cun a tha lem lo . Cele pawl na uarnak na langhter tuk ah cun nangmah an uartu nih a thinlung tein an nek lai i nangmah lei ah a thinlung a ra lai lo i an kir tak lehlam khawh .Culawng siloin an chawn ngam tuk ti lai lo , a ruang cu a mah nak in minthang le milar pawl na uar hna caah a thinlung te in ai phuhrung kho .An uartu le na duhmi nu/pa a thinlung nangmah lei ah a ran nak in a rat colh na duh ah cun hi lam hi rak hmang ve ko hmanh a thabik an si cio ko hih . Kumthar ah dawtmi thar he caan hmang cio kho dingin duhsak nak he >>>>>>Comment.\nBe the first to comment on "A Hman tuk An Ti Cio mi Thlakhat Chung ah Facebook In Kan Duh mi Nungak/Tlangval Ngahkhawh Colhnak Biathli (7)"


COVID-19 chungah Thinlung zohkhenhnak caah a lam phun 5 – THE CHINLAND POST\nCovid-19 zawtnak ruangah inn erh khumhnak (Lockdown) chungah zeitindah thinlung lei zohkhenhnak kan tuah lai?\n20 May 2021 chungah WHO nih COVID-19 ruangah kum 2020 chungah a tlawmbik minung nuai 3 tluk an thi tiah theihternak a tuah. Cun kum 2020 December 31 ah COVID-19 cu minung nuai 82 zawtnak chawnh an rak si i vawlei pumpi ah minung nuai 1.8 an rak thi. Hi nih hin vawlei pumpi ah COVID-19 nih ngakchia, upa ti thleidannak um lo in harnak ton cio asi. Fimcawnnak, thanchonak, chawlehthalnak hna le minung pawcawmnak tampi harnak a pek. Cu tikah khua tampi hna cu riantuan khawh lo in inn ah erh in um cio a si. Hi harnak chung in thinlung lei lungretheihnak hna cu zeitindah kan i zohkhenh lai i kan kilven laitimi a lam pasarih cu a tanglei ah langhternak tuah a si lai.\nZei ruangah thinlung damnak zohkhenhnak cu a herh?\nThinlung ngandamnak zohkhenhnak cu a herh, a ruang cu thinlung dam lonak nih kan nunnak ah tampi that lonak a chuahter khawh. Cu hna chungah cun, na rian, thitumnak, nu ngak tlangval kar pehtlaihnak, chungkhar unau hna i pehtlaihnak le buaktlak in na thil tuah tawnmi hna vialte hna cu an i tel dih. Thinlung lei dam lonak nih na takpum lei zong kha a hrawk khawh. Tahchunhnak ah, hmai lei kongah saupi lungretheihnak ngeihnak, thin phannak hna nih na thinlung, ruahnak hna cu that lonak in a tlunh khawh, cun thi kai zawtnak hna na ngei ahcun a zual ter khawh.\nCucaah mikip nih hi COVID-19 zawtnak a karh chungah hin kan mah le kan sining cio in lungretheihnak, le hmai lei caah khua tuaktan in thinphannak kan ngei cio hna. Cu hna cu a tanglei langhtermi hna kha nifatin zulhpiak nak in thinlung lei damnak caah tampi thathnemhnak a pek khawh lai.\nZeitindah Thinlung lei thanchonak kan tuah khawh lai?\nThinlung zornak lei hmelchunhnak pakhat khat na ngeih siahcun, bawmh na herhmi thinlung lei ruahnak an cheuh kho tu ding sii bawi hna kha pehtlaihnak na tuah ahcun tampi an bawmh khawh lai.\nPumpak minung in na kal khawh lo hmanah, online in thilung lei ruahnak thazaang cheuhtu hna video in ton khawh an si ko timi kha philh hlah.\nSocial midia ah Thawngpang na relmi, na zohmi pawl kha rii khiahnak tuah\nHihi a herh ngai ngaimi pakhat a si, thawngpang rel cu a tha tuk, nain thil tampi a cangmi kongah caan tampi pek cu a chel caan ah cun a tha lo kho men. Suimilam 24 chung ah ngeichiatnak, lungretheihnak thawngpang hna tam tuk zohnak nih hmai lei lam thluan caah lungrawknak tampi a chuahter kho men. Khi caan ah lung a nuamhtermi video le capo chimhnak hna kha zoh piak deuh ah a tha. Na thinlung kha “nuamhter caan” pek khawh i zuam.\nTakpum lei zohkhenhnak ngeih khawh I zuam\nThinlung le takpum cu aa neihniam ngaimi pehtlaihnak a ngeitu an si. Na thinlung ngandamnak zohkhenhnak ding caah takpum lei runvennak le zohkhenhnak zong a rak herh ve.\nLam kam zuarmi rawl ei lo ding I zuam\nA thiangmi rawl ei khawh I zuam\nMitku vuai tein ih piak khawh I zuam\nCaan hman tein pum cawlcanghnak tuahpiak\nZu lei he aa pehtlaimi hrial khawh I zuam\nSii din ding langhternak tuah ning tein zulh khawh I zuam\nMidang kha chonh piak khawh I zuam hna\nMibu he hlat in umnak ruangah, kan zatlang nun pehtlaihnak cu tampi a thlen, nain cu nih cun nangmah he naa neihniammi le na caah a biapimi minung hna cu pehtlaihnak tuah khawh lo ti a si lo. Phone zong in pehtlaihnak tuah khawh an si. A chelcaan ah video call zong in caan hman khawh a si.\nRuahnak petu hna kha biaruahnak ngeih hna\nThinlung lei ruahnak petu sii bawi a thiammi tampi pehtlaihnak tuahnak nih nangmah cu tampi an bawmh khawh lai.\nTuah na huammi kha tuah khawh I zuam\nKan lungretheih caan ah kan huammi thil tuahnak nih kan lung a tam ter I kan ngeichiatnak le lungretheihnak a zorter khawh. A sikhawh ahcun, na tuah khawhmi le tuah naa timhmi pawl kha cazin tha tein i tuah hna.\nPrevious COVID-19 Alert – NA TAKPUM NUAM LO IN A UM TI NA THEIH LE CANG KA IN?\nNext Covid-19 Sii Naa Chunh Dih Hnu Theihhngalh Herhmi Hna


Norway Le English Le Myanmar Komh In, Kaba Ma Kyay Bu ( ကမ္ဘာမကြေဘူး ) Timi Hla An Sak Nak (+Video) – Onlinenungak\nNorway Le English Le Myanmar Komh In, Kaba Ma Kyay Bu ( ကမ္ဘာမကြေဘူး ) Timi Hla An Sak Nak (+Video)\nKaba Ma Kyay Bu ( ကမ္ဘာမကြေဘူး ) timi hla cu pi zet in Norway , English le Myanmar kom in an sak durdo😥😥😥😥😢😭😭 Hi hla cu Norway ih Myanmar GenZ ih tawlrel mi hla a si ih rap sak mi khal a tel ve tikah ngai a nuam in lung a zur duh zet…rak ngai ve aw, an sak dan a danglam ngaingai…. Vocal – Mathilde Eriksen, Kristian Nervevei & MM Gen-Z\nThong Ttha Theih Ding Um Pah Leng Mang Cang.Kawl Ram Buai Nak Kong Ah The Quad Nih A Rel Cang Lai\nKawlram buainak cu kan theih cio bangin nikhat hnu nikhat in a zual chin lengmang ko cang i, mipi lei zawng tamtuk nih nunnak an hloh cang.UN Security council zawngah vawi tamtuk ceih asi cang nain,mipi lei saduh thah a tling kho bal lo i a pawituk hringhran ko.\nCu lio ah ralkap lei zawng nih a ni tinh bantuk in,thil akal khawh lo caah ani bochan bik mi, meithal an hman cang i, mipi hna cu nifatin an kah lengmanmg cang hna.sihmanhsehlaw a tu-ah cun,Myanmar Democracy ser tthan dingin,biachahnak an tuah diam cang.\nCu atuah mi hna cu,US,Australia,Japan le India an si i,an nih hi,The Quad tiin min ani sak i, kum 2004 ah rak dinh mi an si. A tu-ah cun The Quad nih hin Kawlram konglam ah biachahnak an rak tuah cang bangin anmah nih an tawlrel cang lai ti si.UN a tel lai lo i, China le Russia zawng nih telnak nawl an ngei kho ti lai lo.\nReauter nih a chimnak ah cun, July 4,2021 hlan ah Myanmar Democracy kan serttthan cang lai tiah biakam nak fek tein an tuah cang tiah a chim.A tu-ah hin UK le US hawi hna nih cun,Kawl ram chung i a um mi ,an mi le sa hna cu an lak thluahmah ko cang. Nizan zawngah khan Rangoon Airport ah US Vanlawng C-17 a rak ttum i, an ram mi hna cu a lak hna tiah theih asi.\nCaan Saupi Mipi nih an rak tawrhnak le an rak innak cu, a theipar kan hmuh khawh dengmang cang tinak si cang. Ralkap ca belte ah cun mitthli tlak nak a rak phan thluahmah ko cang lai tinak asi ve cang.Source : FP


Zeitlukin Dah Donald Trump A Biapit Timi Cu Mit Hmuh Bakin A Lang Cang Hih – Chin World News Evening\nZeitlukin Dah Donald Trump A Biapit Timi Cu Mit Hmuh Bakin A Lang Cang Hih\nJanuary 12, 2021 January 12, 2021 Salai Van World News\nDonald Trump ahuatu cu sungh zatlak puicimhnak nih aden cang hna. Donald Trump ruangah hi vialte an sunghmi vun tuak tikah Donald Trump hi dirkamh lo awk hrimhrim a ttha lo, an thiltuah mi hmanh an i ngaichih taktak cang lai. Donald Trump cu aphunphun in facebook siseh Twitter hna nih phihkharnak an tuah. Hi chungah Twitter le bang nih cun an tuh bangin an zun cang.\nDonald Trump cu Twitter nih zungzal ca bak in phihkharnak an tuah mi asi cang. Trump phihkharnak an tuah nak in atutiang ah ninga te lawng asi rih. Sihmanhsehlaw Twitter cu an thiltuah mi ruangah a theipar an zun ve cang. An i ngai chih taktak ko cang lai. Zeicaah tiah Trump an phih hnu ah nikhat hnu ni khat in an miak ding tangka cu a ttum chuk chin lengmang cang.\nTwitter nih Donald Trump phihkharnak an tuah hnu ninga chungah acung lei langhter cang bantuk in Twitter cu sunghnak nganpi nih a zulh cang hna. US President Donald Trump cu Twitter nih phihkharnak an tuah ruangah Twitter cu ninga chung te lawngah US tangka in 5 billion an sung tiah report nih alanghter cang. Hi thil nih alanghter mi cu Trump hi mi bik asinak khi asawh duh.\nDonald Trump serhsat phun in alamkip in adoh mi hna cu an mah lila mualpho le sunghnak nganpi nih atlunh hnawh hna timi hi tutan thil acangmi nih alanghter. Atu ning in sunghnak nganpi an hmuh tikah Twitter zong nih Donald Trump hi phihkharnak an tuahmi vialte an onh tthan te kho men. Aruang cu Trump an phihkhar ruangah sunghnak nganpi an tonmi an lung anuam lem lai lo.\nRelchih: Democrats party hruaitu hna nih Vice President Mike Pence cu 25th Amendment timi phung hmang in President Donald Trump cu a rian phuah an forh. Asinain President Mike Pence le Republican hruaitu hna nih an duh lai zumh a um lo. 25th Amendment timi cu a tawinak in President nih a rian a tuan kho ti lo tin Vice President nih chan khawhnak phung a si.\nFBI nih hlat-hlainak an tuahmi report an pekning ah 25th Amendment hmang in President Donald Trump an thlak sual ahcun ramchung ah meithal he sandahpiah nak a chuak lai tiah democrats hruaitu pawl cu ralrinnak an pek hna. US state 50 i an khualipi cio ah meithal he lamzawhhnak a chuah khawh caah 25th Amendment hman lo dingah ralrinnak an pek hna.President Donald Trump a dirkamhtu cheukhat nih meithlak he lamzawhnak tuah dingah timhlamnak an ngei men lai tiah an zumh.\nFBI nih an chimnak ah January 17 in January 20 kar ah hin US state 50 in President Trump a dirkamhtu hna cu meithal he Washington D.C an phan kho tiah an chim. President Trump cu democrats pawl nih an control mi hluttaw, House ah impeachment tuah ding in an chuahpi cang. House nih an pass lai i Senate ah an kuat lai. Senate ah senator minung 100 an um. Republican le Democrats minung 50 veve an si.\nSenator Cheu thum, cheu hnih hnatlaknak lawng in President cu phuah khawh a si. Cucaah democrats nih Senate an phak pi zongah President Trump an phuah khawhnak ding lam a um lo. Senate meting cu January 19 lawng i thawk ding a si caah President a dinh caan le Joe Biden Inauguration a tuah ding ni cu 21 a si. Cucaah Senate zong nih impeachment tuah caan an ngei hlei ti lo. Cucaah democrat nih ram an dawt ahcun buai lo tein an kalpi a hau. President Trump zong nih dai tein ka chuak lai tiah a ti cangmi a si. Credit: Salai Lairamthang\nMaw Kanu Te, Trump Ruangah Pathian Rianttuantu Tiang Ralrin Pek An Tong Cang Hih!\nJoe Biden Party ralrin an pek cang hna January 17 in January 20 kar ah buainak ṭihnung ngaingai a chuak kho ti a si cang


Bawipa Jesuh chuahnak Bethlehem kan tlawnnak: – Hakha Cherry\nBawipa Jesuh chuahnak Bethlehem kan tlawnnak:\nKan Bawipa Jesuh chuahnak hmun Caw rawl einak kungah kan va kal lio asi. A tu ka kut in ka tonghnak hmun khi a chuahnak hmun taktak cu asi. Hihi lungsau tein line up tuah lo cun, fawibai ah a hmun taktak tiang luh a har ngai. Hi tiang luh khawhnak dingah Phaisa zong tam deuh dih ahaumi asi.\nPhak vekvek ah a leng men in zoh loin a chuahnak hmun tiangin kal cio dingin kan sawm hna. Minung hi nikhat ah a thongthong in an zohnak hmun asi caah lungsau tein line up tuah a herh. Cun rang deuh in a chuahnak hmun inn chung lei hi luh na duh ahcun, Poisa (agent ) sin ah phaisa tam deuh na pek lawngah tuan ah na lut kho lai.\nJerusalem in Bethlehem khua cu meng 6 ruk ahlatnak hmun ah aum. Joseph khua Nazareth in Bethlehem hi meng 70 a hlatnak ah a um ve. Jerusalem in Bethlehem(Palestine) cu ramdang asi caah, passport na ken than a hau. Hi hmun kal na duh ahcun anmah Palestinian mi na sawm hna hau. Isreal mi phun cu luh khawh an si lo.\nKal cio dingin kan sawm hna. Kal nan duh ahcun ruahnak tete kan in pek khawh hna lai. Kanmah lio bantuk in phaisa dih lo dingin ruahnak kan in pek khawh hna lai. Siaherhnak lianpi he,Credit-Moses T.Lian\nThantlang,Sopum kalnak lam ah motor le motorcycle cangsualnak chuak\nThantlang Sipin Ohkathah Pu Ram Khar Hringtu Anu Faktukin Cycle In Pah A Tong


A poituk hrinhran tih anung khotuk Hakha i a um mi inn hi thlacam bawn ve uh sih – The Cherry Par\nA poituk hrinhran tih anung khotuk Hakha i a um mi inn hi thlacam bawn ve uh sih\nAugust 12, 2019 admin Thawng Pang\nKan hnung zarh ruahsur lio ah khan Hakha thar ah a um mi inn thlang fak ngai in a cim ve.Asinain inn cu a him rih, Sihmanhsehlaw hi tining te ruah ai peh ahcun a cim ve sual la maw ti phan um taktak.\nHi hmun hi Hakha Thar Meiphalh zung kainak, Aung Aung oil lonh lam chaklei pialnak zawn bak khi a si. A ni khat nak a cimh ahhin inn ngeitu nih muka zong an kuh deuh rih lo a thaizing ah i chawhleh pah ah ka zoh tthan i..inn ngeitu an um rih ko rua thil ai zar mi ka hmuh.\nKa lung ah chuak mi cu aw..harsa tein an sakve mi a si la mu…khaw zei vai tthail zong hi an caah thil har pei a si hi…harsat cang ah cun duhpoh in i tthial awk ttha hlah mu timi khi ka lung ah chuak.\nAn ngeihchiah dih in harsa tein an sakve mi an inn te a him nakhnga thlacm nak he bawm cio hn u sih.Chinchiah…Inn ngeitu theih lo in ka lung tthat lo ruang ah ka post mi si…duh lo tu um sual cun ngaihthiam kan hal hna.\nCredit : Biak ro cung\nAtang lei ta zong hi relchap ko nan zuam ah cun\nLailei tham cu kan ttuan huaha lo nain Pathian nih an kan cawm. Kan fale kongah Pathian sinah kan chanh top i kan mitkuh a thaw. Duhcan paoh ah kan i pum kho; duhtawk in Rivaival a tla.Nanmah nakin a let in kan i nuam awh,” na ti ttung, zeiruang ahdah PR na sok ne.\nPakhat pa: Saya Pa, kan hnu thawngttha na chim ah khan, “ramdang Laimi nih Laitlang lei nan kan tluk ti lo. Nannih cu nan boss le ttih ah ther le phang in rian nan ttuan; rian in chuah lai nan ttih caah nan zawt hmanhah nan i din ngam lo.\nHmailei nan fale kong nan ruah ah nan mitkuh hmanh a thaw ti lo. Nanmah duh caan zongah nan i pum kho lo; cheukhat khrihfabu lebang cu pawngkam ttih ah music hmanh fak in nan tum ngam lo. Zeitinhme Rivaival cu a tlak khawh reng lai, rivaival tlak cu chim lo khuang hmanh a tla kho lo hme cu.\nPrevious Post:Laitlang um Pastor saya pakhat nih USA Canada Austrilia um mi a ti dan hna cu a faak ko\nNext Post:Laimi nu le pa hi a dongnak ah cun kan mitthli atlak dih te lai kan tap dih te lai\nBiak In Chung Thawngthanhnak\nA tlak ko nain Pathian sin ah lawmnak bia a chim kho tu Khrifa tha\nRamthum nak a um mi pawl nih Esther caah biatak tein rian nan tuan a herh cang\nBenjamin Sum nih tei nak a kan hmuh piak than lawmpi cio hna u sih.\nKha Myanmar idol ra cang hi live zoh a duh mi hna caah ka vanchiah


Warning: A tu kan van langhter mi hmanthak hi zuar hrimhrim lo ding le cawk hrimhrim lo ding – Mizo World News\nWarning: A tu kan van langhter mi hmanthak hi zuar hrimhrim lo ding le cawk hrimhrim lo ding\nMikiko ta-zik ai telmi Chery le khuhlu an zuar mi ahkhin sii tha lo ai tel caah kan kawlram ah a zuar tu kan hmuh hna i kan theih hna asi cun fak taktak in dan tat an si lai tiah vuanzi zungin thawng theih asi.\nA ruang cu ngandamnak zung lei nih dawr thilri an zuar mi kawlram pumpi ah checking an tuah i a tu kan van langh ter mi Chery thei (Mikiko ta-zik) ai tel mi pawl ahkhin sii tha lo taktak Rhodamine B timi an hmuh caah zuar an kham mi asi. Hlan khan piin an rak kham cang nain an zuar thiamthiam caah a tu bantukin fak deuh in riantuan an i timhnak hi asi.\nHi Mikiko ta-zik ai telmi Chery le Khuhlu tlai an zuarnak dur ahhin Thailand caa in ai tialmi asi caah mi zapi nih kan rak thei lo. Tu ahcun zuar ti lo ding le a zuar tu an um rih asi cun dantat dingin nawl an chuah cang. A cawk zong cawk bak tilo ding asi.


Coronavirus ruangah USA ah a zawtmi le a thimi an tamnak ruang bik cu Trump a palh tuk ruangah; A palhnak Pali-BBC\nUSA cu khuaci a mui tuk caah an President Trump longte soisel le thanchiat a si cang. Trump nih fakpi in January thawk in rian a rak ttuan cang, natein January ah Democrat pawl nih Trump cu zeitindah impeach kan tuah khawh lai ti longte ah an buai pi, Trump zong nih a duh ning bantuk in rian a rak ttuan kho ti lo. Mah coronavirus kong hi January ah Trump nih China khualtlawn pawl hna cu USA ramchung lut lo in a rak kham cang hna, natein fakpi in soisel a si.\nBBC nih Trump a pal mi a chim mi hna a si. Pakhatnak: Medical suplly- Professor Levi nih “Singapore le South Korea bantuk in test kha a rangnak in rak tuah cang hna u si law, thatein, atu dirhmun hi kan phan lai lo” tiin a chim. Test kan tuah hartuk caah, sibawi pawl caah zeitikah a dang a ra than lai ti ralrin tein um a hartuk cang’ tiin a chim. Professor Levi nih Trump a ralrin lo tuk caah tiin Trump cu fakpi in a soisel\nPahnihnak: Medical Supply- PPE, Ventilators le siizung hna cu ralrinnak zeihman um lo in, an um sawh sawh ko. Atu cu kan buai tuk cang, i E-Bay ah thil i cawksiak le buai tuk in State 50 nih caan kan hmang cang. ttin State governor pakhat nih achim\nPathumnak: Nawlngai lo- Mah bantuk in thawngpang a si buin mipi nawl an ngai lo tuk caah si. Mi tampi cu Biak inn ah an i pum thluamah ko i, Cun mi tampi cu Party ngawl lo in party ah an kal peng. Cun a cheu cu Beach, Cinema ti pawl hna kan uar tuk caah mah bantuk dirhmun hi kan phan mi si.\nPalinak: President Donald Trump- Coronavirus ruangah USA ram chungah a thimi an um hnu zongah “April thla lai hrawng ah cun thil zeipoh a ttha cang lai a ti, a hlan bantuk han a si than lai tiah a ti peng i, mah zawtnak ttih nung nih hi fiangtein a theih lo caah a si, Mah zawtnak khamhnak ding caah caan tampi angei ko, natei zeihman ah arel lo tuk caah a si. Ref- BBC NEWS\nBe the first to comment on "Coronavirus ruangah USA ah a zawtmi le a thimi an tamnak ruang bik cu Trump a palh tuk ruangah; A palhnak Pali-BBC"


Ramchung politics kan pa le nak in, ramleng media a au sawhsawh mi nih nan kan nawnnok deuh – Chin 11 News\nRamchung politics kan pa le nak in, ramleng media a au sawhsawh mi nih nan kan nawnnok deuh\nKum 2010 thim nak ah zei party dah a tha tiah, kan si khawh tawkin kan zoh ve. ko cu lawng si loin. 2015 thim nak ah kan zoh than i zei party dah a tha i zei party dah chin ram, dawtu taktak le riantuan kho an si ti kan theih cang ko.\nCucu ramdaw ngai i a ruat i, a daw bello mi chin media tampi nih he tiah nan duh poh in ca na tial, a ngaingai tiah cun Chinram hi laihlum mi kan mah dah kaw kan si cu, zei kan ti hnga nan duh poh in rak au ti hlah uh.\nUSDP an siah, NLD an si ah, party thar an dirh mi, CNLD pawl si hna seh, an rian tuanmi mithmuh kuttongh in kan theih viar ko hna. chin mi i kan duh bik mi party nih teinak cu an hmuh ko lai. NLD MP a cuh dingmi pawl hi nan chungkhat an um caah NLD that nak le tlamtlin nak lawng te nan tial. hihi media nan tial zong a si lo, catial le ca thlah hi rak i ralring cang uh ramleng catial pawl. Credit Hrangte


Daw Aung San Suh Kyi nih bia rovuih mi – LAICOMM\nDaw Aung San Suh Kyi nih bia rovuih a chiah ding mi hi rel ahcun ngaihchia a si, upat lo awk a tha hrim lo .\nNunnak timi hi a tawi tuk mi a si , hohmanh nih hrial awk a tha lo, ni khat /caan khat poh cu ka thi te ko lai .Kum khua zong upat lei ka si cang caah ka timlam pah ko . Keimah le keimah hi ka pa bantuk in raltha ah ka ruat lo . A hmaanmi phunglam a duh tu le mi sawh sawh te , Myanmar miphun ca thatnak caah khua ruat tu ka si ko .\nka thih tik zong ah rak tap hlah uh , nan ngaihchia hlah uh , vuinak zong sunglawi tukin rak tuah hlah uh , a ka daw mi daw lomi he rat khawh a si . Ka thih hnu ah chiahtak ka duh mi cu ka sam hi Shwetigone ah rak hlu uh , mit mu hi ceunak ahmu lomi caah rak hlu uh . ka lung , kal le thin chungril hi a herhnak ah ka hlut .\nKa umnak inn (or) thong ka tlaknak pawl cu Aung San Suh Kyi Library ah rak hmang uh , ka cauk , ka hman mi pawl ka chiah tak lai .Ka thilhrukaih pawl hi hmailei mino hna nih kawl thilhruk hi rak thei hna seh tiah rak zoh hna seh . Bank ah tangkaa ka chiah mi pawl zong sifak harsa rak bawm hna uh , Noble laksawng ka hmuh mi $1.3 million zong keimah thatnak ah siloin ngandamna le fimthiamnak caah ka hlut .\nPek ding ka ngeih mi cu ka ram caah ka pek dih ko , ka pa nih a ka chiahtak mi fimnak tidah lo cu , ka pa thi chung ah a ummi Aungsan hi cu tang peng ko seh , Hmunkhat umti simi Mah Mah Daw Khin Win le fanu le hna nan ka zohkhenh caah ka lawm tuk , sii ai in aka thlop cu Doctor Tin Myo Win cung zong ah ka lawm tuk tin a chim.\nKa ta simi Aung San Oo cung ah ka lawm tuk , Ni nikhat caah ka rouih bia asi , ka kal tikah nan ngaih rak chia hlah uh , ka dih khawh lomi rian pawl cu dawtnak tein rak tuah te uh , ka caah dawtnak nan chiah nak cu ram kha rak daw uh , ka pa pekmi luatnak cu ka kutcung ah a um rih lo hmanh ah ka thih hnu zong ah ni ni khat cu teinak thantar nan thlai te ko lai …………..\nCredit orginal post\nPrevious Nu pakhat simi alungfah tuk cang ahcun hitihin a si cang ko …………….


Amak tuk hrinhrang ee!! Mi tampi caah Coronavirus hi thinak a si lio ah amah caah cun Pathian nih a dawt ning theinak a si ko – Thechinlungnews\nAmak tuk hrinhrang ee!! Mi tampi caah Coronavirus hi thinak a si lio ah amah caah cun Pathian nih a dawt ning theinak a si ko\nAmak tuk hrinhrang ee!! Pathian khuakhang ning hi thei thiam a har ngai tawn, natein ami le caah cun kan ruatnak leng lei thil a tuah khotu le a tlungter khotu a si ning fiangte in a lang. Mi tampi caah Coronavirus hi thinak a si lio ah amah caah cun Pathian nih a dawt ning a hmuhnak a si ko. Nun hi zeitluk in dah a sunglawi ti mah putar pa nih a fian nak ruang bik cu Coronavirus a ngei hnuah a si. Mah Italy Putar pa hi Coronavirus zawtnak a ngei ve i, a tuarngai caah siizung ICU room ah chia a si. Cun sibawi pawl nih ventilator hmang in fakpi in an zohkhen. Mah Italy pa hi kum 93 a si.\nA damlo ve tuk ruangah ICU ah ventilator hmangin nikhat zohkhen a si ve. Mah putar pa hi a celh ti lo i fakpi in mithli he a trap thluamah. Sibawi nih kapu Ventilator man hi kan nih hal hna lai lo, na lungrethei hla seh. ziah mah bantuk cu na trap thluamah ko tiin bia a hal.\nPutar nih cun nihkhat Ventilator man kha $ 500- a si, ka pek khawh ko lai, Natein ka chuakka in a tu tiang thli ka dawp mi vialte hi a sunglawi ning ka theih i, atu lawng hi ka fiang, Coronavirus ka ngei hnu lawng ah mah bantuk thil hi ka ruat kho mi a si. Mah bantuk in ni fatin thli dawp ding mi a kan pektu Pathian sin ah ka lawm tuk i ka ttrap tiin sibawi sin ah a chim. Italy News\nBe the first to comment on "Amak tuk hrinhrang ee!! Mi tampi caah Coronavirus hi thinak a si lio ah amah caah cun Pathian nih a dawt ning theinak a si ko"


Tai Chi Kongfu Saya Pa Nih MMA Fighter Pa Aa Singkhaw Sual Cik Cek – ZINGHMUH NEWS\nTai Chi Kongfu Saya Pa Nih MMA Fighter Pa Aa Singkhaw Sual Cik Cek\nTuluk ram Chengdu ramkulh chungah a ummi Kongfu thiam taktak mi Wei Lei timi pa hi Kongfu lawng hmanh si loin Tai Chi zong a thiam bak tiah a min thang ngaimi a si bantuk in nikhat cu a thiammi Tai Chi thiamnak langhter a duh caah MMA lei ah aa tthua tawnmi Xu Xiaodong timi pa cu a singkhaw ve.\nXU Xiaodong timi pa hi Beijing khua ah MMA coach pakhat dirhmun in rian a ttuanmi a si i Tai Chi le Kongfu a thiammi Wei Lei singkhawnak cu lung lawm tein a cohlaan ve. Mr. Xu Xiaodong le Mr. Wei Lei hna an i siangkhawnak cu tlam a tlin khawhnak ding caah Tuluk ram nichiah thlanglei ah a ummi Sichuan ramkulh chung ah i tthua dingin biachahnak a hung chuak.\nWeil Lei nih hin MMA fighter pakhat khat he i tthuat ka duh ngai tiah a hawi pa a chimhnak in cu a hawi pa nih cun Mr. Xu Xialdong sin ah cu kong cu a va chimh tik ah MMA foghter hlun a simi Mr. Xu Xiaodong zong nih cun lunglawm tein a rak cohlaan ve. An i singkhaw ning cu an i tthuatnak ah a sungmi nih teinak a hmu tu cu Yuan 10,000 (pound 1222) pek ding in hnatlaaknak zong an tuah.\nCu ti cun Tuluk ram Sichuan ramkulh chungah a ummi boxing thonghnak club pakhat ah Tai Chi le Kongfu thiam Wei Lei le MMA fighter hlun Xu Xiaodong hna cu an i tthuat ding ni le caan a hung phan ve. Hi hna pahnih tthuatnak puai a rak zoh tu hi minung 100 leng an si ve.\nTuluk ram Kungfu thiam hna nih an i hruk tawnmi thuam bantuk tein aa hrukmi Wei Lei nih MMA fighter hlun Xu Xiaodong cu tthua dingin kuat a vun laak cuahmah lio ah khin Xu Xiaodong nih cun MMA fighter pawl nih an hman tawn ning tein Kongfu le Tai Chi zong zei hmanh ruat loin a tthuat taktak ciammaam cu second pahra hlaan bak ah teng lak in aa tthuat tik ah Wei Lei cu a sung colh ai.\nAn i tthuatnak puai a dih hnu ah Mr. Xu Xiaodong nih cun “Tai Chi thiammi kungfu tama pawl nih hin Tuluk ram mino pawl an ruah ning a rawh ter dih hna i an mah le an mah zong an min thannak ding men in rian a ttuan tu an si” tiah faak nawn in a soisel hna.\nMr. Xu Xiaodong cu a dang kongfu thiammi hna zong nih i tthua dingin an hun singkhaw thluahmah tik ah a hmanmi Weibo account cungah cun singkhawnak ca rumro in a khat ko tiah Mr Xu Xiaodong nih cun a chim.\nA video zohnak ding ah mah ka link te hi rak click piak ve: https://videos.dailymail.co.uk/video/mol/2017/05/02/7221188034908475147/1024x576_MP4_7221188034908475147.mp4?_=1\nHOME, SPORT January 22, 2019 January 22, 2019 by David


USDP party nih 2008 Phunghram Remhnak Committee a chuahtak | THE CHIN EXPRESS\nUSDP party nih 2008 Phunghram Remhnak Committee a chuahtak\nYangon — Ralkap he aa bawmmi Union Solidarity and Development Party (USDP) nih Hlutdaw dirhmi Phunghram Remhnak Committee a chuahtak diam. Phunghram remhnak caah ahran (bill) an ser ning a lungtlin lo ruangah a chuahtak hi si.\nRampumpi Hlutdaw hruaitu U T Khun Myat nih Nihnihni ah, “committee chungtel USDP MP 2; U Sai Kyaw Moe le Hsi Hu Dwe cu committee in an i phuak,” tiin Hlutdaw ah thawng a thanh.\nAnmah he cun committee in aa phuakmi MP 5 an si cang. September thla ah, Arakan National Party (ANP) le National United Democratic Party (NUD) MP 3 an rak i phuak.\nUSDP MP U Sai Kyaw Moe nih Naypyitaw ah thawngla pawl sinah, “party pawl nih an chuahpimi lakah zei bantuk dah ahran ah kan telh lai timi vote an thlak ning kan lungtlin lo caah kan i phuak,” tiah a chim.\n“NLD party nih cun committee ahhin MP a ngahmi party paoh telh dih an si a ti ko nain, committee ah NLD MP an tambik caah NLD nih an chuahpimi lawng ahran ah telh an si,” ati.\nNain, committee chungtel asi vemi NLD MP U Aung Kyi Nyunt nih USDP chimmi cu a al.\n“Committee meeting record ah tlangcung miphun party pawl ruahnak zong kan telh dih ko. NLD le tlangcung miphun party pawl hi phunghram remhnak kongah kan ruahning aa khatmi a tam ngai. Phunghram remhnak ahran cu pehzulh in kan tuah peng ko lai. Hmai thla ahcun kan lim lai,” tiah a chim.\nPhunghram Remhnak Committee cu NLD nih phunghram remhnak caah February ah a dirhmi asi. Ramkhel party, independent le Hlutdaw ralkap bu in member 45 an i tel.\nHlutdaw MP an ngahmi zatuak in committee member an khenh hna. Hlutdaw ah NLD MP an tambik caah committee member zongah NLD MP 18 an i tel. Ralkap MP 8 le USDP MP 2 an i tel ve.\nRalkap nih cun “NLD nih Phunghram Remhnak Committee a dirhmi hi phunghram a buar” tiah a hramthok tein an ti peng. Committee meeting ahcun an kai ve tawn nain phunghram remh ding an chuahpi duh lo.\nSeptember thla ah Ralkap le USDP i bawm in voi 1 an chuahpi nain Phunghram Remhnak Committee nih ahran ah a telhpiak hna lo ruangah Hlutdaw ah ceihpiak dingin an hal.\nNihnihni i Hlutdaw meeting lio ah ralkap MP cu lungtling lo ngai in a dir i, “Phunghram Remhnak Committee sinah kan rak apmi kha Phunghram Remhnak Committee nih zeitik dah a zohṭhan lai ti zong kan hngal lo. Mah ruang cun, Phunghram Remhnak Committee zohter ṭhan loin Hlutdaw tu ah ceih usih tiah kan hal hna,” ati.\nHlutdaw Hruaitu U T Khun Myat nih, “committee nih a tuanh khawh chung tuan ah an lim ko lai,” ati i ralkap pa halmi cu a cohlan piak lo. Mah kong cu vote tu kan thlak lai ati.\nVote an thlak i MP 357 nih ‘Phunghram Remhnak Committee nih zohṭhan ko seh’ tiin an vote. MP 200 nih Hlutdaw ah ceih dingin an vote, cucaah Phunghram Remhnak Committee nih ahran ah telh/lo a zohpiak ṭhan hna lai.


A Hlan ah Zapi nih Rak Theih Bal Cio Lo mi Zapi Caah Thawngpang tha (Aa-Lu A Ngeimi Poah Nih rak Test Ve Cio Ko U Hih) – CHINLAND TODAY NEWS\nAtu chan cu fimchan a si bantuk in a hlan i kan rak theihlo mi tete zong theih tlei tete an hung um lengmang cang hna . Tutan zong ah kan rak langhter dingmi cu tifatin deuh in kan ei lengmang mi Aa-lu kong a si .\nAa-lu hi eiding lawng ah a tha tiah kan rak ruah nain , kan hmaicung i a um tawnmi arsik, hmei bel kaang . hma neh ( a lo kho ti lo mi ) tbk pawl caah hin a rak tha tuk ti a si . Atuah ning dan cu a tanglei kan rak langhter ning bantuk hin a si . Thildang zeihmanh cawh a hau lo i amah Aa-lu pakhat lawng kha a si ko .\nAa-lu kha ti in thiang tein na tawl lai , cun tanatkha tat nak lung zong kha thiang tein na tawl lai . A si khawh ah cun tanatkha tatnak lung kha cu tisa in na tawl piak ah a tha khun , zeica tiah hmai caah a thalo mi Bacteria a um sual kho .Ti in na tawl i a hawng zong na meh cangmi Aa-lu cu tanatkha lung cung ah cun na tat chih hnu ah na hmai ah nai thuh lai .\nAa-lu ahang chuak mi a dih cun na tat than lai i nai thuh than ko lai . Tanatkha lung cung i na tatmi Aalu kha si lo in na kut in nai tlaihmi Aa-lu tu kha na hmai i nai thuh ding cu a si .Na hmai i nai thuk dih hnu ah minutes 20 chung na hngah lai i , cu hnu ah na hman tawnmi facial foam in na hmai nai phiah than lai .\nPhaisa dih hau lo tein hmai cung ah a um mi arsik le hmaibelkang mi vialte a dam ter dih khawh i side affect pakhat hmanh aum lo caah tih ding a si fawn lo .Na theih dingmi tu cu zeithil hmanh hi tuah bak ah a thatnak hmuhcolh an si dih lo i , lungsai tein pehtlai tein tuah hnu lawng ah a thatnak aresult hmuh a si timi tu cu na theih peng lai .\nSource ; Achawlaymyar


Zualko: Tlangvaal Ngun Thawng Thang Nih Ruah Lo Piin Mual A Kan Liam Taak – Chin World News Evening\nZualko: Tlangvaal Ngun Thawng Thang Nih Ruah Lo Piin Mual A Kan Liam Taak\nJune 26, 2020 Salai Van Chin News\nFalam, Lailun sang i CCIT tili ah ti a liomi tlangvaal Salai Ngun Thawng Thang (kum 19) cu tuni (June26) chun suimilam 12 hrawngah a nunnak a liam tiah Cozah thawngzamhnak zung nih a tarlangh. Salai Ngun Thawng Thang (kum 19) hi Pu Hrang Tin Lian fapa a si i a hawile pathum he ti an lio i atu bantukin vanchiatnak a ton hi a si.’\nTuchun ah Tedim peng, Dimpi khua ah India in a rak tlungmi, an khua i Facility Quarantine an chiahmi pa (kum 31) cu a hmunnak hmun ah tuzing suimilam 9:0Am hrawngah a nunnak a liam tiah theih a si. Cun, a nunnak a liampi pa hi Malaria zawtnak a ngei ciami a si tiah kan theih fawn. A ruak hi tuni ah vui a si. Credit:Sianglianuk Hmingte Kianghrol (CTM)\n1. Minak ttanhtu pawl Black Lives Matters pawl nih lamzawhnak an tuah hnu in US meithal Ikahnak a let tampi in a karh. Kan hnu May thla chungah minung 59, April thal ah 26, March thla ah 25, February ah 20 an thi. Asinain June thla chungah meithal I kahnak in minung 1079 an thi cang. Black Lives Matters pawl lamzawhnak ruangah democrats pawl le minak pawl nih police pawl cu an huat tuk hna i fund an chah hna caah police pawl cu an con, hlan bantuk in an rian felfai tein an tuan duh ve ti lo. Mah ruangah atu bantuk in meithal kah a karh khunnak a si an ti.\n2. US president hlun a simi, George Washington, Thomas Jefferson le Andrew Jackson lungphun le milem a hrawktu black lives matters pawl cu FBI nih an kawl cuahmah lio hna a si, a rauh hlan ah kan tlaih khawh hna lai tiah President Trump nih nizan press conference ah a chim. Black Lives Matters pawl nih hlan lio US president pawl lawng si loin Bawi Jesuh milem zong kan hrawh ding a si ko” tiah an hruaitu Shaunking nih naite ah a chim.\n3. South Dakota state , Mount Rushmore tlangpaar lungpang cungah US president hlun pali, George Washington, Thomas Jefferson,Teddy Roosevelt le Abraham Lincoln milem an sermi cu Black Lives Matter asiloah Native American pawl nih meithal in an kah. July 4, US independence Day paoh ah mah ka zawn ahcun fire work an tuah tawn. President Donald Trump zong July 4 ah khin Mouth Rushmore Independence hman a tim. Native American pawl nih President Trump cu sandahpiah hnawh an timh ti a si. Native American pawl le minak pawl nih hin hlan lio ah Mirang pawl nih an kan sersat an ti I, US flag an khangh, confederate he a pehtlaimi lungphun, milem le flag poahpoah hrawh an I zuam. US ram a sersiamtu hna, founding father pawl cu a huat bak in an huat hna.\n4. US khualipi Washington D.C [ District of Columbia ] cu Democrats pawl ni state pakhat in cohlan dingah tuchun ah house ah vote an thlak cang lai. House ah hin democrats pawl cu mi tam deuh an si caah a cohlan, an pass khawh lai nain Senate ahcun Republican party palai an tam deuh ve caah an pass kho lai lo. Distric of Columbia khua cu kum 230 a hlun cangmi khua a si. 1993 ah state ah ser an rak timh nain Republican pawl nih an rak duh lo. A ruang cu District of Columbia hrawng I a ummi mi dam deuh cu minak an si caah democrats khua ti khawh a si. State pakhat in an cohlan ahcun Senate palai minung 2 an ngah ahcun democratic party thawnnak asi lai an phan caah Republican party nih an duh lonak a si.\n5. US ah rian ngei lomi 47 million kan um cang. Kan hnu zarh chungah 1.48 million nih rianngei lo covo, unemployment benefits an sawk tiah department of Labor nih tuchun ah an thanh.\n6. Coronavirus thlangrai in US ah minung 121,000 an thi cang. A zaw balmi 2 million renglo an si. Zawtnak an test cangmi 28 million an si. A dam thanmi 760000 renglo an si. October thla tiang ah hin minung 180000 an thi kho men tiah an zumh. Black Liver Matters pawl lamzawh ruang le state kip in on an thawk cio caah Virus hi a thar in a karh ngaingai ti a si. A hlei in Texas, Florida le California ko ah a karh ti a si. Credit: Salai Lairamthang


Taluk nih:An ton mi harnak’Phun3 hna hi nan theih cang maw. – Onlinenungak\nTaluk nih:An ton mi harnak’Phun3 hna hi nan theih cang maw.\nTuluk nih an tuanbia ah fak tuk in ningzahnak voi thum an tong an ti. Cucu hi ti hin a si. Ralhruang le hau an kulhning in a ttha taktak. A fel tuk, i a fek tuk fawn. Ralhruang cu a chah tuk i ral nih zeitihmanh in an hlanh khawh ding khi a si lo.\nCun vawlei tang in khur phun, zu hlet bantukin cawhpiak ti zong ah a chah tuk tthiamtthiam i ral nih zeitihmanh in a chung ah luh awk ttha a si lo. A ralhruang cu a feh tuk caah an hna a ngam, lenglei ral zeihmanh an ttih lo. Asinain voi thum tiang ral nih fak tuk in an rak tei khawh hna.\nZeicahtiah innka congtu kha ral pawl nih an ziknawh khawh hna i ralhruang lonh hau lo in innka in zan ttim ah an lut i ralkap pawl an i hngilh karlak ah fawituk in an thah hna, tiah an tuanbia rel khawh a si.\nAtu lio Covid-19 pulrai chung in kan i ven lio ah a lamkip in a kan vengtu kan cozah lei rianttuannak cungah kan i lawm taktak. Kan pi Daw Aung San Suu Kyi nih an kan hnemh ning, a kan kilven ning hi cu uar lo awk a ttha lo.\nHakha zong ah ngandamnak lei le kan cozah nih an kan zohkhenh ning, an kan thlawp ning ah kan i lawm hringhran. Khat lei khel ah kan lung a nuamh lomi cu, Hakha gate hngahnak i khuallam in mawttaw an phak tik ah driver kha ziknawh cia (K. 50000/-) an si rua i, passengers cheu khat kha gate phak hlan in an ttum rua, an ke asiloah motor bike in Hakha ah an lut, an ti.\nCun truck mawttaw mawng pawl zong an hnar chung sawh in test tuah kha an duh lo i K. 10000/- an pek hna i test tuah lo in an lanhter hna ti kha, upat awktlak sibawi pakhat nih a chim tiah an ka chimh chin ve. Tuluk ram innka congtu zik an nawh khawh i voi thum tiang an mual phonak tuanbia kha ka lungthin ah a hung lang.\nZiknawh hi kan thi chung ah a lut tuk cang i kan i thleng kho ti hna lai lo maw? Bia kan theihmi hi a hmaan a si ahcun aphi chuak a rauh hlan ah kan temtuar ko lai. Hakha hi a him ti rua lo ee.\nKan nunnak thinlung innka te kha Satan nih a ziknawh peng ve i, a thli tein luh na sianh ve lai maw? Nangmah he mizapi he kan thi ko lai, a kan thah ve ko lai, miphun mual a pho peng ve ko lai.\nNote: hi ca ka ttialmi nih mizapi nan thin in phanter tuk hna hlah seh; ziknawh hmang an um hmanh ah keimah ruahnak ahcun pakhat hnih an si ko lai, gate cawngtu pawl le driver vialte hoi hna misual zoh in kan zoh sual hna lo ding kha a biapi ve mi a si; kan upate belte nih fak deuh le fel deuh in an kan tthit hruai le runven zia an kan thiam ding tu cu ka duh ngai ve, mizapi zong nih bawmh ve hna usih.


Trump Le A Sihni Pa Caah Thawnpang Chia TakTak – The Chinlung Post\nTrump Le A Sihni Pa Caah Thawnpang Chia TakTak\nTrump Sihni Pa Rudy Giuliani cu COVID-19 nih a tlakveTrump Sihni pa kum 76 a simi Rudy Giuliani cu COVID-19 tulio tlangrai nih a phakve i a tu hi sizungah a um. Trump nih China rungrul nih an phakve na dam tuan ko lai a ti.\nTrump Dirkamhnak Washington, D.C ah Tawnnak An Ngei Lai.Hmaizarh zarhte ni ah Washington, D.C ah Trump dirkamhtu dihlak tawnnak an ngei lai. An Ropui tuk cang lai. Millions Millions kan i tawn hna lai an ti cang. Cucu nihin ah an chim. USA ramah tuanbia zong a um bal lomi kan tial cang lai an ti.\nRepublican party cu mipi caah a dir ngammi le zohchunawktlak kan si lai. Adikmi lam ah kan kal lai.\nNan umnak cio in rak ra cio u an ti. Democratic party nih kanmah long kan hrawkhrawl lo, R pawl zong an hrawkhrawl ve ko an ti cucu kan duhbak lo an ti. Anmah bantu party kan si lo an ti.\nfirhmang Pathian atih lomi le, vote fiar ahmangmi kan si lo. Kanmah cu USA dihlak ai rual dih in a kan Covo kan ngei dih. Khrihfa biaknak nih USA a sermi ram a si an ti. Dinfelnak kan duh, Pathian abiami ram kan si.\nPhaisa kan ngeilo nain kan kal cio ko lai an ti.\nhika ah hin kalnak le theihternak cu a si lai.https://trumpmarch.com/Rightside news ah. Fox news nih live an thlah lioah minung thong 36 nih an zoh lioah, Rihtsidenews cu tong 250 nih an zoh. CNN le a dang news pawl cu a zohtu an tlawm tuk cang.Dinnak cungah teinak a um. Raltha tein kan kalah cun teinak tung kanlak khawh lai. Pathian sinah Teinak cu a um.\nThawngpang TharRakzoh ve tuah u News ka tialmi hi nan zum tawnlo i, katialmi pawl.Vote adik lomi pawl a ho nihdah azoh fel cang lai an ti. FBI an ti maw a chunglei lut law zohve tuah. Arizona ah Vote 300000 Michigan vote 548000Georgia vote 204000Pennsylvania Vote 121000\nBreaking News Motor Cycle Canghsual Nak A Chuak


Salai Ceu Bik Thawng-Lungrual kan herh rih! Kan tei hrimhrim lai! – Chin World News Evening\nKhah…. hun ihne tualmal rih ko hna usih! (Biakhiahnak caah a biapimi-thil le zualral-thil thleidan thiam herh). Tlangcungmi caah cun “democracy maw na duh deuh federal/mahte-uknak dah?” ti biahalnak um sehlaw federal kan ithim dih ngawt cio ko lai. Cucaah cheukhat nihcun “ziah democracy cu tlangcungmi caah a biapi bik asi tung lo, aziahdah federal/mahte-uknak lohma kaltak in democracy tiluan ah kan i peih dih kun ne?” tiah biahalnak tete a um. Keimah zong miphun covo le federal “pakhatnak” ah a chiami ka si ve ko nain—hitin tawi tein fianter ka duh.\nAtu ah ralkap uknak thlaaknak le democracy thlennak caah mipi nih kan thazang dihlak kan bungh. Cucu zualral(urgent) thil a si caah a si. Kan ramkhel ah a biapi bik a si tinak si lo nain atu lio ah zualral bik a si caah a si. Atu thla hnihkhat asiloah kum hnihkhat chungah kan tei lo ahcun kan tei thai ti lailo, asiloah, cantha(chance) a um than ti lailo caah a si. Ukraine ram mipi dothlennak cu ni 85 a rau. Federal/miphun-covo khelnak cu kan thih tiang kan khel ding si ko. Kawl nih an ti tawn bantuk in Democracy-pakhatnak, Federal-pahnihnak kan tinak a si hrimhrim lo.\nPu JB Biak Tin Sang Atu kha ralkaap nih an chonh cang


US Cu Covid-19 In A Thi Thar Mi Le Mizaw Thar An Tam Ko, Nikhat Teah A Thi Mi Hmanh An Tam Tuk – Chin 11 News\nUS Cu Covid-19 In A Thi Thar Mi Le Mizaw Thar An Tam Ko, Nikhat Teah A Thi Mi Hmanh An Tam Tuk\nPosted By: Chin News December 4, 2020\nUS cu khuasik a tla cang I, Thanksgiving hnu in biatak tein Covid-19 zawtnak nih a kan den than. Tuchun nikhat lawngah minung 2885 an thi. Minung 100000 bak sizung an phan. Minung 200000 cu a zaw tharmi an si.\nCDC zong nih biatak tein ralrinnak thawng an thanh.\nCovid-19 khamhna sii a chuahtu Pfizer company nih tukum chung [ December ] chungah virus khamhnak sii cu an tuakmi nakin zetceo lawng kan phawtzamh khawh lai tiah tuchun ah a chim. Zeiruang ti ahcun raw material an herhmi cu supply chain pawl nih an duh zet in an pek khawh hna lo ruangah a si an ti. Asinain January thla thawk ahcun billion pakhat renglo kan phawt khawh ko lai an ti. Pfizer le BioNTech nih an chuahmi covid-19 khamhnak si cu 95% a khamh khomi a si. UK ahcun emergency caah hman ding in an cohlan cang nain US ahcun an cohlang rih lo. December 10 hrawngah cohlannak an tuah lai tiah zumh a si.


President Donald Trump a dirkamhtu cheukhat nih meithlak he lamzawhnak tuah dingah timhlamnak an ngei men lai tiah an zumh – Hakha Cherry\nPresident Donald Trump a dirkamhtu cheukhat nih meithlak he lamzawhnak tuah dingah timhlamnak an ngei men lai tiah an zumh\nDemocrats party hruaitu hna nih Vice President Mike Pence cu 25th Amendment timi phung hmang in President Donald Trump cu a rian phuah an forh. Asinain President Mike Pence le Republican hruaitu hna nih an duh lai zumh a um lo. 25th Amendment timi cu a tawinak in President nih a rian a tuan kho ti lo tin Vice President nih chan khawhnak phung a si.\nFBI nih hlat-hlainak an tuahmi report an pekning ah 25th Amendment hmang in President Donald Trump an thlak sual ahcun ramchung ah meithal he sandahpiah nak a chuak lai tiah democrats hruaitu pawl cu ralrinnak an pek hna. US state 50 i an khualipi cio ah meithal he lamzawhhnak a chuah khawh caah 25th Amendment hman lo dingah ralrinnak an pek hna.\nPresident Donald Trump a dirkamhtu cheukhat nih meithlak he lamzawhnak tuah dingah timhlamnak an ngei men lai tiah an zumh. FBI nih an chimnak ah January 17 in January 20 kar ah hin US state 50 in President Trump a dirkamhtu hna cu meithal he Washington D.C an phan kho tiah an chim.\nPresident Trump cu democrats pawl nih an control mi hluttaw, House ah impeachment tuah ding in an chuahpi cang. House nih an pass lai i Senate ah an kuat lai. Senate ah senator minung 100 an um. Republican le Democrats minung 50 veve an si. Senator Cheu thum, cheu hnih hnatlaknak lawng in President cu phuah khawh a si. Cucaah democrats nih Senate an phak pi zongah President Trump an phuah khawhnak ding lam a um lo. Senate meting cu January 19 lawng i thawk ding a si caah President a dinh caan le Joe Biden Inauguration a tuah ding ni cu 21 a si. Cucaah Senate zong nih impeachment tuah caan an ngei hlei ti lo.\nCucaah democrat nih ram an dawt ahcun buai lo tein an kalpi a hau. President Trump zong nih dai tein ka chuak lai tiah a ti cangmi a si.Credit-Salai Lairanthang


Mandalay Sii-inn Ihkhun 300 tlum Teaching Hospital i sayamah nu le an pa siinn hmai ah ralhraang nih\nMandalay ramthen Chianmyatharsi peng lam 62, Ihkhun 300 tlum Teaching Hospital hmai ah motorcycle in a ra mi Nurse Mah Chian Mya Nyein le a pasal cu sii-inn chung in a thlithup in mi a bawh mi ralhraang nih nihin zing suimilaam 7:00 ah an kahthah hna tiah tualchung mi sin in theih a si.\n“Nihin zing suimilaam 7:00 ah Mandalay Chianmyatharsi peng Ihkhun 300 tlum Teaching Hospital hmai ah motorcycle pakhat cu ralhraang nih an kah. An kah mi cycle hi sii-inn i duty ding in a ra mi sayamah Chian Mya Nyein le a pasal an si. An pa nih a rak thlah lio a si i an pahnih in an thi. Sayamah nu hi thla li hrawng nau pawi lio a si,” tiah sayamah he naihniam mi pakhat nih Yangon Khit Thit Media ah a chim.\nMit hmutu pakhat nih ralhraang nih an kah hna i a hmun ah an pa hi a thi colh, sayamah nu hi sii-inn an phanh ah a thi tiah a chim. Crd:The Hakha Post\nRelchap…..Ranu Mondal hi a mintling cu Renu Ray ( Renu Mandal ti zongin an auh) a si, October 10, 1959 ah West Bengal i Ranaghat khua ah a chuak. Hlasak a huam tukmi a si. Kum 19 a si ah Mumbai ah a ummi Babul Mondal he an i um i fanu pakhat an ngei. Vanchiat ah a pasal nih a thihtak i West Bengal i an khua ah a kir ṭhan.\nRanu Mondal hi kum 20 a si in Night Club ah tangka phalh in hla a sa tawn. Asinain a chungle nih Night Club ah tangka phalh in hlasak cu an duh lo caah a ngol ṭhan. Kutdawh in a vakmi a si ko nain a ti khawhtawk tein midang a bawmh lengmang hna, Bawmh dingmi a hmuh hna ahcun bawmh loin a kaltak bal hna lo. Amah bantuk kutdawh in a vakmi ei ding a ngei lomi a hmuh hna ahcun a ngeih zat a pek chin tawn hna. Midang rawlhal in aa cawmmi a si ko nain a rawlṭammi a hmuh ahcun rawl a pek hna.\nCuticun Sony Entertainment TV Channel nih Superstar Singer, Reality Show ah hlasa dingin an sawm i thiam taktak in hla cu a sak. A rauh hlanah Indian Actor (minta) Himesh Reshammiya muicawl (film) aa thlak liomi caah hlasak a sawm ṭhan. Himesh Reshammiya le Pi Mandol ‘Teri Meri Kahani’ timi hla an i tun (record), mah hla cu “Happy Hardy and Heer” timi film ah aa tel. Mondal cu a lar chin lengmang i Music Directors tampi nih concert tuah dingin hnatlaknak an tuahpi. Cuticun kutdawh in a vakmi Ranu Mondal cu a min a thang. Mi nih an theih i a min a than hi 2019 ah a si i amah Mondal cu kum 58 a si cang. Crd;The Chin Post\nRalhrang doh dingah ralhrang chung in achuak mi hna nih →\n← Sagaing ramthen, Kani le Chaung-u ah hmun thianh in a ra mi ralhraang pawl cu


Thinlung A Fak Hringhran Mu, Tv Lalhruaizela (23) Quary Nih Acim Hnawh Mi Ah Tu Tiang Hringtu Anu Nih Thawngpang A Theih Rih Lo – Chuncha News\nThinlung A Fak Hringhran Mu, Tv Lalhruaizela (23) Quary Nih Acim Hnawh Mi Ah Tu Tiang Hringtu Anu Nih Thawngpang A Theih Rih Lo\nMaw vawlei hi ngaihchiatnak long te a si ko ee, mah pawcawmnak caah rian a tuan lio pi ah hi ti bantuk in thihnak kan tong mi hi cu a poi ti pinleiin cun chim awk a um ti lo. Tuni June 22.6.2020 suimilam 1:00pm ah khan Hlimen le Samtlang kalnak mawtaw lam kam Sangbera quary(Lunglak) nak cu a min/cim nih Samtlang tlangval Lalhruaizela kum 23 cu a minh chih i a ruak JCB nih an lak cuahmah lio a si.\nThinlung a fak ngaingai mi pakhat cu atu hi Samtlang tlangval Lalhruaizela (23) s/o Pi Lalnunthari ruak lak lio a si ko nain le vanchiatnak a tong lio pi ahhin hringtu a nu cu a tu hi a fapa thihnak thawng zong a theih rih lo ti a si. Hringtu a nu hi ratuai kawl in ramlak ah a kal lio a si i a mobile a ngei lo caah atu tiang hi an chawn khawh rih lo tiah an chim. Hruaizela hi a u pakhat le a nu tiin Samtlang khua ah a um mi an si.\nMizoram khi kan theih dih cio bang in quary-lunglak in paw ai cawmmi tampi an umnak a si. Samtlang tlangval Hruaizela kum 23 hi chungkhar pawcawmnak caah tiin a dam ahcun nichiar tein quary ah lunglak in kuli a ttuan zungzal mi a si. Vanchiat ah ruahpi in lung an lak nak quary nih a minh chih hi a si.\nSamtlang tlangval Hruaizela kum 23 ruak cu tu tiang an chuah kho rih lo. A video zoh khawh asi. Minung tampi nih an chuah hna i, JCB pahnih nih aruak an cawhmi cu an hngak ko hna. Nai hrawng Mizoram kan unau le thawngpang cu ngaihchiatnak lawng te a si ko a pawi kho taktak. Tu hi JCB nih a ruak a kawl cuahmah lio a si. Fawi tein a ruak an lak khawh nak lai Bawipa nih bawnchan ko hna seh. Ref; Video MLB\nOne Championship I A Thawng Bakmi Unau Hna An Video A Thar Vung Zoh Tuah Uh\nTedim Myanmah Sipuazi bank a hngakmi Ralhrang palek (3) thah an an tawng\nAug 25, 2021 Chuncha\nVideo: Mizoram Evengelist Pa Nih Mithi Thawhter Atimh\nAug 21, 2021 Chuncha\nZualko: Pu Ceu Uk (Kum – 69) Nih Ruah Lo Pi In Mual A Kan Liam Tak\nMay 24, 2021 Chuncha


Venezuela Ram Ah Nikhat Ah Minung 5000 Nih Tipil An Ing. Pentecost Ni Bantuk Kha A Si Ko ( Ca rel dih in video zong ai tel) – Laikua Post\nVenezuela Ram Ah Nikhat Ah Minung 5000 Nih Tipil An Ing. Pentecost Ni Bantuk Kha A Si Ko ( Ca rel dih in video zong ai tel)\nAugust 22, 2018 admin SERMON 0\n2015 June 27 ni ah Venezuela ram ah zumtu 5000 nih nikhat ah tipil an ing i an ram ah a um bal lo mi tuanbia a si. Hi program a hruaitu cu Church Maranatha a si i an Pastor cu Javier Bertucci a si. Pastor Bertucci nih hi tluk tam nikhat i tipil in cu Venezuela lawng siloin hmun dang zongah a um bal lo mi a si i Pathian nih Venezuela ah a takin revival a tlunter mi a si. Hmailei can zong ah Venezuela miphun lungthin kip ah Jesuh Thawngtha a phaknak ding caah lam a kan on piak mi a si tiah a chim.\nTipil an in hlan ah cawnpiaknak a ngeih hmasa hna. Tipil an in hnu ah Richard Teran timi pa nih” Biaknak phung nih ka nunnak a rak ka hrawh cikcek. Atu cu Zisuh nih a ka hlawnh piak cang. Nihin tipil in dingah biakhiahnak ka tuahmi hi ka nunnak ahcun ni sunglawi bik a si” tiah tehte a khang.\nTampi nih dam ter kan si cang. Temtawnnak vialte chungin kan luat tiah tehte an khang cio. A tawinak in chim ahcun Venezuela mi hna sinah Pathian dawtnak ai phuannak cu an co. Lamkaltu chung i Pentecost ni bantuk kha a si.\nVideo zoh chih na duh ahcun a tang i link asiloah photo zawn hi click tuah in zoh khawh a si.\nMÁS DE 5 MIL PERSONAS SE BAUTIZARON EN UN SOLO DÍA\nA luacia mi a si nain a thei rih lo mi caah ka tialmi a si.\nPresident Trump: Keimah Sual Kawl Duh Ah Ka Campaign Chairman Hlun Manafort An Tuahto Mi Cungah Ka Ngaih A Chia\nPope Francis: Minung Loin Pathian Hi Pathian A Si Kho Lai Lo


Joe Biden duh lo bik mi FBI nih an tuah tak tak cang ko lai; Trump saduhthahnak a tling\nJoe Biden duh lo tuk mi, Trump nih tuah a tim mi cu a tlung cang lai hi. Joe Biden cu Nihnih Ni ah a fapa Hunter Biden kong ah media nih bia halnak an tuah, Russia disinformation a si kho lai maw?\nJoe Biden nih cozah zong cu a mei in a zulh tawng ko cu tiin a chim, Keimah justice Department pawl nih an tuah ding mi an tuah lai, biakhianak le thil sining kongah hruaitu pawl kut ah a um te lai tiin a chim\nFBI nih Hunter Biden laptop an tlaih mi a chungah um mi pawl kongah dothlatnak tuak an nih thawk ve cang.\nAttorney General Bill Barr nih Hunter Biden tax affairs dothlatnak kongah special Councel tuah a hau lo ti a chim cang.\nRepublican pawl nih Hunter Biden laptop kongah dothlatnak tuah ding hrim tiah an duhnak an langter cang kha. Mah kongah President Trump nih Special Councel kong ah a lungput zong fiangtein a chim cang kha\nAtu cu FBI Director thar kutah thil zeipaoh a um dih cang caah a rau hlan ah thil sining cu thei a si cang lai, mah thawngpang hi US mipi nih thei an duh ngai mi a si\nJoe Biden fapa Hunter Biden nih mah bantuk in ramdang he pehtlaihnak a ngei mi hi Joe Biden Vice President a rak si lio ah thil a cang mi a si\nBe the first to comment on "Joe Biden duh lo bik mi FBI nih an tuah tak tak cang ko lai; Trump saduhthahnak a tling"


Myanmar ralkap nih Chinmi 4 a thah hna | The Chin Express\nMyanmar ralkap nih Chinmi 4 a thah hna\nMatupi pengah Myanmar ralkap nih Chinmi 4 an thah hna. Kum 13 ngakchia pakhat zong aa tel.\nNizaan tihni ah Matupi khua ah umhmun khuarmi Myanmar ralkap battalion 140 phu nih Chin ralzaam le khuami 7 an tlaih hna i ralram ah phaw caah hman dingin an kalpi hna.\n7 chungah 4 (hmanthlak) cu khuami nih an ruak in an hmuh hna. Myanmar ralkap nih an thah, tiah zumh asi. A taangmi 3 zong an thah men hna lai, ti phan a um ngai. An ruak hmuhmi 4 hna cu;\nMamar Pa – Myanmar ralkap nih an thahmi Chinmi\nPa Le Nang (kum 13 ngakchia)\nPu Tui Dim (CNA ralkap hlun) an si.\nStiven anu cu, “Na pa um ti lo hnu in na nu nih kan bochan tukmi ka fapa, na unau 7 nih an in bochan tukmi an u, na ngakchia nain hringtu pa dirhmun ah a kan dirpiaktu, na fapa le na fanu bochanmi hringtu pa ṭha, minung lungput a keng lomi hna ruangah harnak tongmi an um paoh ah khulrang in a bawm zungzal hna tu, zei sualnak ko hen a ngeih i hitin an tuah ee?,” tiah a ṭap.\n“Kai zumh kho rih hrim lo, ka fapa si hraam hlah seh tiin thla ka cam peng rih ko ee,” ati.\nPa Le Nang, kum 13 te lawng si rihmi Chin ralzaam ngakchia Myanmar ralkap nih an thah\nMyanmar ralkap nih an thahmi hna ruak hi khuami nih an la ngam rih lo. Myanmar ralkap nih minung tam deuh tlaih in thahnak caah rap an tonhmi si sual lai ti an phang.\nAtu hi Matupi peng ah Chin ralkap (CDF + CNA) le Myanmar ralkap fak piin an i kah liopi asi.\nNizaan le tihni ahkhan Matupi peng khuate 3;\nKa se le\nTipaw khua cu Myanmar ralkap nih an luhhnawh i khuami inn vialte an baoh hrawhpiak dih hna pinah rawl le man ngei vialte an firpiak dih hna.\nKhuami pawl cu thinphang taktak in ramtang ah nunnak kawl in an zaam. Cutin a zaammi ralzaam cheukhat cu acunglei kan langhter bantukin ralkap nih an tlaih hna i khuate dang tuknak ralzaam phaw caah an kalpi hna i an thah hna hi si.\nKum 13 lawng asi rihmi ngakchia hna an thahmi hi cu ruah ah thinlung nih a celh hrimhrim lo. Raltuk phung hrimhrim ah, ngakchia le meithal aa tlaih lomi khuami sawhsawh cu thah phung an si lo. Myanmar ralkap nih UN raltuk phung an buar caah Vawlei Biaceihzung (ICJ le ICC) ah tazacuai khawh an si.\nMatupi peng kan laihri tlai Chin ralzaam hna bawmh an herh tuk hringhran. Ahlei in ram thumnak ummi nih kan ti khawh tawk cio in kan khua upa sinah bawmhnak pe cio hna usih.\nPu Tui, CNA ralkap hlun asi. Atu lio cu DVB, Khonumthung, tbk ah media rian a tuanmi si – CNF Vice Chairman Dr Sakhong nih, “Pu Tui Dim, CNF paralṭha nih Chinram le Chin miphun ca lawng si loin federal democracy ram ngahnak caah January 7 ah a nunnak pek! Lungdai tein i din ko kun law ka hawi,” tiah a ngaihchiatnak langhter.\nMyanmar ralkap nih helicopter tiang a hman\nMyanmar ralkap tampi nih tuni ah;\nRalkap motor 90\nTank 2 le\nHelicopter 1 in Mindat khua in Matupi lei ah CDF le CNA an kal hnawh cuahmah hna lio asi.\nAtu hi Mindat-Matupi lam tanṭim an phak lio si i kal pah in hmailei ah tank in hriamnam ngan an kah pah thluahmah.\nPrevious articleMyanmar ralkap nih Chinmi 160 leng an kan thah cang\nNext articleMyanmar ralkap sniper in Myanmar ralkap 100 a thattu CDF-Mindat sniper Salai Naing Tam


US hi Thantlang misual pawl khual vuak hmang ngai ṭung i ivuak taktak tikah a lawdor takmi pa he ka lawhter cang hna. – Hakha Cherry\nUS hi Thantlang misual pawl khual vuak hmang ngai ṭung i ivuak taktak tikah a lawdor takmi pa he ka lawhter cang hna.\nUCHUN I KA RUAHMI President election vote/results hi, lih in vote mi le Citizen a si lomi zong nih vote mi cu ai tel hrimhrim ko lai ti 100 ah 100 ka zumh.\nSihmanhsehlaw, Court ah law suits tuahmi vialte ceihpiak dih a si ko i state cio zong nih results hi an cohlan (certified) dih cio pin ah Congress zong nih a fehter (certified) ko cang caah ahopoh nih kan cohlan dih cang ding a si, i al len ding khi zeihmanh a um/si ti lo. Ai liim cang. Zeitikhmanh ah ai thleng hlei ti lai lo.\nCongress innpi luh hnawh/phul ruang tu ah US limhaang a zor viar i Capitol building pi an ven/congh ning an hei lawdorh zia vawlei pi an theihter hna i an mual a pho.Iran le North Korea hrimhrim nih US hi ral i do/tuk ding hi an ngamh tuk cang hna lai ti ka zumh.\nCOVID nih a kan luh hnawhka ah mask cawk ding le siam zoknak hmanh a um lo, kan mualpho.Atu vawleicung ah a himbik nak hmun i ruahmi Congress innpi hmanh minung 100 hrawng nih kut lawng in an ruun khawh, kan mualpho a zual.\nISIS rak i tel sual hna seh law US ram hruaitu tamtuk an thah khawh hna hnga i Congress innpi zong bomb in an puah khawh viar hnga. US ram hruaitu vialte hi fawi tuk in pei thah khawh dih ding an rak si ko hi, tuante i kan theih lo tiah ISIS pawl cu an ṭang an i cum len lai.\nCongress innpi chung ah luh hnawh in US lawmakers pawl hnahnawhnak an pek hna ruang ah zeidah chuak ti kan ṭial ṭhan telai, kan dam ahcun.Credit-Vanceuuk Khenglawt\nTuzarh cu Meeting pathum ah an ka sawm ve.\nHakha Khuathar ah 3 a kaang i inn hlang U Tan Win a kaanghchih


Salai Ceu Bik Thawng Cabia Cu Atha Lawlaw\n𝗥𝗮𝗹 𝗧𝗲𝗶𝗺𝗶 𝗠𝗶𝗽𝗵𝘂𝗻 𝗦𝗶 𝗮 𝗛𝗲𝗿𝗵: 𝐾𝑎𝑤𝑙 𝑀𝑖𝑝ℎ𝑢𝑛 𝑠𝑖𝑛𝑖𝑛 𝐶𝑎𝑤𝑛-𝐴𝑤𝑘! Kawl miphun thawhkehnak tuanbia hi zoh usihlaw hi ram ahhin hawi hnu bik ah a rak phanmi an si. Cun an rak luh tik zongah mitampi an rak si lo. Asinain chikkhat te ah sai/vui tumpi ah an ichuah i miphun dang vialte a kan nenh dih colh. Cucu zeiruangah dah a si? Ralthami, raldoh a huammi le ral a teimi miphun— ral teinak in miphun a sermi an si caah asi.\n𝑯𝒂𝒘𝒊𝒉𝒏𝒖 𝒅𝒆𝒏𝒈 𝒎𝒊𝒑𝒉𝒖𝒏- Kawl miphun cu AD 800 hrawng lawngah hi Myanmar ram ah a rak lut/phanmi an si. Anmah hlan ah Pyu, Chin, Mon le Rakhine miphun tepawl cu hi ram ahhin kan rak um diam cang. A bik in Pyu miphun hna cu Kawl pawl an rak phanh hlan AD 200 in 800 karlak ah atu Pyi le Kyaukse hrawngah khin khuapi 5 le ramthen 18 ser in rampi an rak ser kho cang.\n𝑹𝒂𝒍-𝒕𝒆𝒊𝒎𝒊 𝒎𝒊𝒑𝒉𝒖𝒏 (𝑲𝒂𝒘𝒍)- Kan chim cang bang raldoh an thawn tuk caah Pyu an tei hnu ah Mon kha AD-1057 le AD-1757 ah voihnih bak in a pen. Rakhine zong AD 1785 ah an chim/pen. India ram Manipur le Assam tiang, nichuah lei ah Shan le Thailand(Ayutthaya) tiang an rak pen. Tuluk zong nih voitam a rak tuk nain a tei taktak lo. Mongol le Mirang ram lawng nih Kawl hi an rak tei/pen khawh hna.\nKawl hi zeidang soisel ding tampi an ngei nain hi an ralthatnak le raldoh thawnnak in miphun an ser khawhmi hi cu — miphun luat le ser a duhmi nihcun hngalh a herh ve. Myanmar sullam cu မြန်လည်းမြန်(a ran zong rang), မာလည်းမာ(a hak zong hak) tinak a si an timi hi a tuanbia cun a dik lai lo nain an miphun raldohnak tuanbia he cun a sullam aa rem ngaimi a si ve.\n𝘽𝙞𝙖𝙛𝙪𝙣𝙣𝙖𝙠- Kan ram ah al awk thalo in nihin tiang a dikmi cu— ralhriam le thahrum in miphun ser a si ko. Lamdang a um lo tluk a si rih. Kan ram lawng hlah, vawleicung zongah a si dih ko lo maw. Ralhriam tha a neimi paoh a tthawngmi miphun/ram tiah auh an si ko.\nTutan ah hi MAH Ralhrang pawl zong hi kan tei hrimhrim lai tiah kan doh. Pathian nawl si ko seh. A fiangmi cu MAH ralhrang tei hnu zongah kan miphun ral a dih hlei lai lo. Federal Democracy Phunghrampi timi catlap/ca-uk kha miphun caah zumhraih awk a tha thlu hrimhrim rih lai lo— zei cozah thar a kai zongah. Cucaah a biapi tukmi cu ahohmanh nih nehsawh ngam lomi— a tthawngmi, ral a tei khomi, ahohmanh nih nehsawh ngam lomi miphun hriamtlai kan neih lan ding hi a si.\nAtu CNF le CJDC hi biatak tein kan fun ahcun ralkap tha 5000 in 10000 karlak fawite in kan ngei kho lan lai i cucu tlangcung hriamtlai (EAO) lakah a ngan bik top-5 si kho. Kawl Ralkap siseh, mizei miphun le hriamtlai hmanh nih an kan nehsawh ngam ti lai lo. 𝐶𝑢𝑐𝑢 𝑚𝑖𝑝ℎ𝑢𝑛 𝑠𝑒𝑟𝑛𝑎𝑘 𝑙𝑎𝑚𝑝ℎ𝑎𝑤𝑘 𝑡ℎ𝑎 𝑏𝑖𝑘 asi.\nNu Kum 12 Atling Cangmi Caah Abiapi Tukmi Asi →\n← CDF le Thantlang Fanau Sinah Christmas Thawngtha A Phan


Apiaka Mintami Dirhmun In Man Faak Bik Dirhmun A Phan Tu Shu Qi – ZINGHMUH NEWS\nApiaka Mintami Dirhmun In Man Faak Bik Dirhmun A Phan Tu Shu Qi\nTulio Tuluk ram mintami hna lak ah hlaan man faah bik dirhmun ah a ummi mintami Shu Qi hi tu lio Tuluk mintami hna lak ah cun man faak bik si ko hmanh sehlaw a tu bantuk dirhmun a rak phanh hlaan ah hin zei bantuk dirhmun in dah khua a rak sak i zei tluk harsat nak dah a rak ton timi kong rel tik ah khuaruah har ngai cu si ve ko. Minih hngarmi le dirhmun, hlawh tlinnak le rumnak dirhmun a phanh khawhnak ding caah harsa tak tak in aa rak zuam ve.\nShu Qi hi a luan ciami kum 1976 April ni 16 ah Taipei County, Xindian timi khua ah a rak chuakmi si i a hngakchiat lio ah cun Lin Lihui tiah an rak auh. Mi harsa chungkhar ah a chuakmi si bantuk in kapkhat lei in a chungkhar zohkhenh a duh ve caah high school a kai lio ah siangin kai ngol in sexy model rian ttuan hram aa rak thok, kum 13 a rak si lio ah an rak har tuk hringhran i hringtu a nu nih a neih chunmi hlawn thilri tiang an rak zuar.\nCu bantuk dirhmun nih zei bantuk tthat hnemnak dah a pek tiah cun midang bawmh chanhnak laa duh lo le a ho hmanh bochan duhnak lung thin nei lo in mah le kut ke te cung bak i dir ngamnak, ral tthatnak a rak pek ve. Hringtu a nu le pa hna hi hlaan lio phung le phai a zul tukmi an si caah Shu Qi zong cu a tu le tu ti awk in sik le huat aa rak huah ve caah kum 16 a tlin ah a nu sinak tang ah um zuam ti loin an inn bak in a rak chuak ve.\nCu ti cun umnak nei hua ha loin thlaruk chung a vah vaih hnu ah nu le pa dawtnak timi aa fiang tthan i a nu le pa umnak inn lei panh in a rak kir tthan. Kum 18 a hung tlin ah a nu nih cun vanlawng mawngtu pilot pa he i nei ding in khua a rak khan piak nain Shu Qi nih a duh lo. A hngakchiat lio tein upa puitling pakhat bantuk in thil hruk a uar caah agency pakhat sawmnak tong in midang nuamh ternak rian ttuannak ah a rak lut.\nKum 19 a hung tlin hnu ah cun Tuluk ram magazine cheukhat cover hna ah a hmaanthlak pawl langh hram aa hun thok ve, a si nain a hmaanthlaak pawl hi taklawng hmaanthlak le sexy hmaanthlaak lei deuh lawng te si ve. Mah lio caan i tak lawng in hmaan naa rak thlaak lio ah khan zei tin dah na um tiah biahalnak an tuahmi ah “mah lio caan ah hin zei hmanh thiammi ka rak nei rih lo i rian a ka petu agency hna fial ning paoh in ka rak tuah ve ko” tiah a leh hna.\nKum 20 a hung tlin hnu a luan ciami kum 1996 lio khan zuksin video zeihnak lei ah aa hung tel kho ve cang i midang mintami hna bantuk in a yan mintami dirhmun si loin mitami tak tak dirhmun bak in lem can hram aa thok. A si nain a nih lem a cannak hi cu kum 18 a tling cangmi hna lawng nih zoh khawh dingmi video pawl deuh an si, kum 1995 lio ah khan Penthouse Hong Kong magazine cover le Tuluk chuahmi Playboy timi magazine cover hna ah an rak langh ter i mah hnu cun Manfred Wong timi Hong Kong producer pa nih pehtlaihnak a rak tuah.\nMah hnu in sun Sex & Zen II le Red Light District timi vieo hna ah lem a hung cang tthan, cun kum 1996 lio ah Viva Erotica timi video i lem a can hnu ah 16th Hong Kong Film Awards timi ah laksawng pahnih bak a rak hmuh hna i cu caan thok in cun minthang zuksin video zatka hna ah lem cang in 18+ mintami timi min cu a rak hloh khawh.\nShu Qi hi kan kawlram mipi nih theih hram kan thoknak cu ‘So Close’ timi zuksin video in si i a luan ciami kum 2008 lio ah khan hmur lei ah vawlei cung sexy bik hmur nrei tu nu tiah mipi nih min an rak bunh. Model le hlasak thiam a si vemi Leon Lai timi pa he Bishonen timi zuksin an i zeih nak in an rak i duh beh nain kum sarih an i duh hnu ah an rak i tthen tthan.\nCu ti cun mi zei bantuk director le minthang hna he zong minchiat nak a nei ti bak lo i a luan ciami kum 2016 lio ah khan a mah he kumli chung bak aa duhmi director le minta a simi Stephen Fung timi pa he an hun i nei i a tu ah cun Shu Qi zong kum 43 a tlin ve cang bantuk in Tuluk ram mintami hna lak ah hlawh sang bik mintami dirhmun zong a hung phan.


Tan Khun Kyaw @ Lian Thang thazaang pe cio hna usih – Mizo World News\nTan Khun Kyaw @ Lian Thang thazaang pe cio hna usih\nTukum Myanmar Idol season 4 zuamnak cu kum dang, voi dang nakin anuam deuhmi alo, abik in Chinmi kan caah.\nTan Khun Kyaw@ Thuam Lian Thang hi Naga miphun asi i a nu hi Tedim asi. Cu tikah Chin hrinthlak asi ve. Naga hi India ram Naga le Myanmar ram Naga in an um hna. India ram Naga hi a tlangpi in a nung kho mi a cangkang mi an si. Myanmar ram Naga hi uk nak chia i aummi an si caah maw asi hnga a thangcho lo ngaimi an si. Lian Thang a pa hi Myanmar ram Naga miphun asi.\nMyanmar ram Naga cu tu chun ni tiangah hlanlio kan pipu hna chan lio i an khuasak ning bantuk te khan a nungmi an tampi rih. A rummi le thil ti kho mi, a cangkang mi zong tampi an um ve tthiam. Tan Kyun Kyaw te chungkhar zong hi a thangcho mi chungkhar an si lai zumh a um. A thilhruk umtu ning hin a fiang pah ko. Myanmar ram Naga ahhin Chinmi nih missionary zong tam ngai an thlahnak hna hmun asi.\nKan Miphun hrinthlak asi ve mi Lian Thang hi thazaang pe in vote zong rak pe cio hna usih. Tukum Myanmar Idol cu Chinmi caah tuahmi ko a lo ko hih, Pathian thawngin…\nTan Khun Kyaw @ Thuam Lian ThangMyanmar Idol season4, Rock Week\nPosted by Honey Chin on Thursday, November 7, 2019\nBe the first to comment on "Tan Khun Kyaw @ Lian Thang thazaang pe cio hna usih"


Time of Chin News nih “Zasang Cinzah ai palh sual” tiah an von ttialmi ka hmuh i, NLD election Manifesto chung ah aa ttialmi ka chim ko caah, cucu palh maw a si ko hnga tiah tawite in fianternak ka von ttial ta duh. – Myanmar Chin\nAugust 30, 2020 Myanmar Chin Chin 0\nNLD nih tuah an duhmi Manifesto/policy an chuahmi ah Consitution remhnak/amend kong hi chapter pahnihnak ah an ttial. A chung ah points 6 in an langhter. A point 2nk ah an ttialmi cu “To guarantee Ethnic Rights and Establish a federal democratic Union” tiah an ttial. Laiholh in leh ahcun Ethic/tlangparmi Covo/rights amakhan khawhnak dingah, Federal Democratic Union kan ser lai ti a si hnga. Cun, NLD policy cu tling deuh in naite avoi 4nk Conference ah Pi Suu nih points 5 in a chim than. Cucaah, Dr. Lian Hmung Sakhong zong nih CNF kan policy kha a chim ve tiah a ti kha a si. Cucaah, Chin miphun nih kan duhmi mahte in iuknak ngeih khawhnak Federal union dirh cu NLD zong nih an duhmi le an policy a si ve ko tiah ka ruah. An tuah khawh le tuah khawhlo lehlam cu phun dang a si hnga. Union Accord III min an thutmi kha ka peh ta lai. 🙂\nNaite Union Accord min an tthutmi kha, NCA ning tein a si. NCA hi chapters 7 tiang a um. Chapter 5nk ah an ttialmi cu “The Political Roadmap” an ti i, tlangparmi nih an duhmi a tlin khawhnak hnga phunghrampi remh tiang an phaknak ding, an ttuan hnga dingmi cu a dotdot tein, dot 7nk tiang an ttial. A dot 5nk ahhin “Signing the Union Acord” timi a um. Dot 6nk hi ” Submitting the Union Accord to the Union Hluttaw for ratification” tiah an ttial. Cucaah, atu hi a dot 5nk tiang cu an phan tinak a si. A dot 5nk belte hi an rau pah rih lai. Zeicatiah, Political muru a si cang lai.\nTlangparmi le NLD Cozah nih an policy ning tein, Federal Union ah State Consitution aa telmi, Union Accord min an tthut khawh tikah, min an thutmi Union Acord nunter ding in Hluttaw/Parliament ah an submit te lai tinak a si.\nA cheu nihcun, Union Accord hi tlamtlamtling in an ser khawh zong ah nunnter dingin hluttaw ah an submit tik ahhin Hluttaw nih reject khawh thiam a si an ti. Asinain, Union Acord cu ralkap he, Cozah he, tlangparmi he dihlak duhmi a si cang lai caah, hluttaw ahcun automatic in a pass cang ko lai. Hluttaw cu Union Acord nunnak lawng a si lai tiah a cheu nihcun an ti ve.\nCucaah, Union Peace Process kong ruah ahcun NLD nih Central Cozah an ser rih hi Tlangparmi caah a biapi tuk tiah ka ruah. Cun, tlangparmi party in Pyithu le Amyotha ah a tlingmi vialte zong nih USDP nih cozah a ser nakin NLD nih Cozah a ser hi an duh deuh cio lai tiah ka zumh. Cucaah, Chin Party in Amyotha le Pyithu an tling hi NLD tling he aa khat ko lai tiah ka tinak kha a si. 🙂\nLungthlitum A Rak That Lo Ning Vialte Phuanpiak A SiThan


Thawngtha Tuk A Si Cang Ee! NUG Cozah Cu US Le Malaysia Cozah Nih An Ton Cang Hna Hih – Onlinenungak\nThawngṭha: US le Malaysia Cozah nih NUG cozah an ton. US Ramdang Vuanci Zung le Malaysia Ramdang Vuanci Zung nih NUG cozah Ramdang Vuanci Zin Mar Aung an ton. US Ramdang Vuanci Changtu Pi Wendy Sherman nih, “NUG cozah in Zin Mar Aung he tonbiaruahnak kan ngei. Myanmar ram democracy ngahter ṭhan dingin aa zuammi vialte kan ṭanpi hna nak kan langhter,” tiah a chim.\n“Uknak chuttu Myanmar ralkap cu pehzulh in harnak kan pek peng, cun Myanmar ram ah dinfelnak le daihnak a len khawhnak hnga ASEAN le kan ṭanṭi ramdang pawl he kan i bawm,” tiah a chimchap. US President Joe Biden nih Myanmar innpa ASEAN ram pawl cu Washington DC ah a auh hna i Myanmar ram democracy ngahter ṭhan dingin khua a khanpi hna.\nMah meeting a va kai vemi Malaysia Ramdang Vuanci Pu Saifuddin Abdullah nih NUG cozah Ramdang Vuanci Zin Mar Aung cu tonbiaruahnak a ngeih ve. Malaysia Ramdang Vuanci nih, “NUG Myanmar Ramdang Vuanci he pumpak in tonbiaruahnak kan ngei. Malaysia nih Myanmar mipi kan dirkamhmi hna kan ṭanpi mi hna ka chimh. Cun, Myanmar ram ah daihnak le democracy lenter ṭhan dingin rianṭuan dingin redi kan simi zong ka chimh,” tiah a chim.\n“Vuanci Zin Mar Aung nih Myanmar boruak thar le NUG cozah nih harnak a tonmi tete; ralzaam bawmhnak kong, ralzaam fim cawnnak kong, tbk. aa ka chimh ve,” tiah a chimchap. US President Joe Biden le ASEAN hruaitu pawl tonbiaruahnak an ngeih hnu ah lungtlinnak cathanh an chuah. ASEAN nih Myanmar ram daihnak caah tuah ding bia 5 a rak khiahmi kha a rannak in tuah ding timi zong cathanh ah an telh.\nASEAN nihhin NUG cozah tonnak lam ser ding asi, tiin Malaysia nih biatung a dirhmi hi US cozah kan lungtling, ti zong an telh. Mah cucu Myanmar ralkap nih fak takin a doh colh. Note: Kan tei thluahmah cang ti cu mah thawngpang hi tatte asi ko, tiin ka ruah — Australia ka phakka si i kai manh lo ngai caah caṭial kai tim rih lo nain a herh tukmi si tiin ka ruah caah le Lai media pawl nih an ṭialmi ka hmuh lo caah ka hung ṭial tami asi. Crd; The Chin Express\nChinland dih lak kan lak khawh tikah cun, Kalaymyo khi Chinland khualipi 2nk le Gangaw khi Chinland khualipi 3nk ti in kan ser hna lai. Kalaymyo hi, Factories hmunpi ah kan ser lai i,Gangaw le a peng ah thing-hak mansung cinnak hmunpi ah kan ser lai.\nKalay ka baw valley ah kumkhat a chuakmi facang hi Chinmi nih kumthum ah kan ei kho dih lai lo. Gangaw le a peng ah thing-hak,thlor thing vialte kha Chinland income a si lai. Credit; Salai William HC\nThawngdang Relchap>>>><<<< US-ASEAN Summit ah a kaimi Malaysia ramleng vuanci Saifuddin Abdullah le NUG ramleng vuanci Daw Zin Mar Aung cu Washington DC i Willard Hotel ah May 14, zinglei ah tonnak an ngei tiah theih a si. Hi tonnak ah ASEAN hnatlaknak panga kong, Malaysia cozah cu Myanmar mipi hna leiah an dirnak kong le Malaysia cozah le NUG hi zeitindah hmunkhat ah rian kan ṭuan khawh lai timi kong an i ceih.\nCu tonbiaruahnak kongah Daw Zin Mar Aung nih cun kaa lunghmuih ngai tiah RFA ah a chim. Cu tonnak kong he pehtlai in Malaysia ramleng vuanci nih cun “NUG Cozah ramleng vuanci Daw Zin Mar Aung he hin online lawngin kan rak i tong, atu hi hmaitonh in a voikhatnak kan i ton a si. A sunglawi tukmi tonnak a si. Lungthiang tein bia kan i ruah kho. NUG le NUCC hi ASEAN nih cohlan dingin voihnih ka chim cang.\nNizan i US-ASEAN Summit lio zongah Malaysia Prime Minister nih NUG he NUCC cohlan dingin US President Joe Biden sinah a chim. Cun Daw Zin Mar Aung he kan i tonnak ah mining hawi zawnruah bawmhnak kong zong kan ceih. Minung hawi zawnruah bawmhnak hna hi SAC nih hriamnam bantukin hman i an duhmi hna sin lawngah an pek ding kha kan duh lo. SAC zong nih ASEAN hnatlaknak kha ṭha tein an ṭuan ding a si. ASEAN hnatlaknak cu SAC nih an cohlan cangmi a si.\nNUG zong nih an cohlan ko. Asinain atu tiang zeihmang thlennak a um lo i thah a tongmi an tam chin lengmang. A tlizammi zong an karh chin. Tuhnu kum khat kan hngak kho ti lo” tiah a chim. Cu lawng si loin thawnglatu hna nih Myanmar ram kongah Malaysia cozah lungput an halmi cu “Pakhatnak ah nawlngeihnak latu SAC kan cohlang lo. Pahnihnak ah Malaysia cozah nih NUG/NUCC he pehtlaihnak tuah dingin biakhiahnak kan tuah cang.\nPathumnak ah Myanmar mipi hna sinah NUG sin in minung hawi zawnruah bawmhnak kan pek lai” tiah Malaysia ramleng vuanci Saifuddin Abdullah nih cun a leh hna. Cu pinah Malaysia ah NUG Cozah palai zung onnak kong zong an i ceih i a rauh hlan a fiang te ko lai tiah Saifuddin Abdullah nih a chim fawn.\nMalaysia cozah nih NUG he ṭha tein pehtlaihnak le biakchawnnak tuah i rianṭuanṭi kan i tim, hi pin cu chimchap dang a ṭha rih lo tiah Malaysia ramleng vuanci Saifuddin Abdullah nih thawnglatu hna sinah a chim. Credit; The Chin Post\nPublished in HOME and WORLDNEWS\nMah Pahninh Hna Hi A Phomh Taktak Ding An Si Cang! Zoh An Dawh Bak Lai. Nang Ahodah Na Zumh Hna, A Caan Zong A Fiang Cang Ko Hih\nRoman Catholic Khrihfa Biakinn Ah Misual Pawl Nih Meithal In Minung A Chung Um Mi An Kah Hna Caah Minung 50 Nunnak A Liam Eee\nRussia President Putin cu a ngandam lo tiin thawngpang a linsatnak kong he pehtlai in Russia Foreign Minister nih Fianternak A tuah


Bawhte Cu Ai Hnglih Lio Bakah Maimawmh Nganpi Nih Ai Pel Ai Pel I…(video) – Lungnem\nBawhte Cu Ai Hnglih Lio Bakah Maimawmh Nganpi Nih Ai Pel Ai Pel I…(video)\nAugust 17, 2019 admin VIDEO 0\nHringtu nu pawl hi nan i ralring chinchin a hau cang timi mah hi video tawi nih fiang tein a kan hmuhsak i fa hi a hrin sawhsawh lawng hrin i zohkhenh huam lo timi hi lainawng he ai lo ko. A ruang cu bawhte cu an ti hal an rawl ttam kong hmanh ah an i chim kho lo caah a si.\nMah hi nu zong hi a fa cu a thlim i ka rian ai lim cang tiah a kal taak nain a taktak ahcun thihnak he neih tukah a rak chiah kha a si deuh. A ruang cu a bawhte cungah zei hmanh kham piak loin a thlimmi kha a si.\nVan chiat ah maimawmh ngan ngai pakhat nih bawhte cu ai pel ai pel i a va seh cu a si. Sinain a seh le seh lo timi balte hi cu a lang ciahciah loh.\nZei a si paoh ah kan fale hi kan thlim tik hna ah an cungah puan a panmi pakhat khat cu vurh piak ding an si timi kha mah hi video nih fiang tein a kan cawnpiak.\nPoison a ngeimi hna a si sual ahcun bawhte caah cun chim ngam lo bak khi a si ko hnga. Cu caah hringtu nu le hna zei kan ti hnga kan fale hi thlachuah an si bantuk in a zohkhenh nana hi cu fel ko hna u sih.\nTuah Dih Hnu Ah Nu Nih Tuah Dingmi Le Tuah Lo Dingmi Thil 6\nA Rau Hlan Ah Sifak Dirhmun Ah Na Phan Zau Lai Timi A Langhnak 5


Aa Hngilh Kholo Mi Hna Caah Kokek Si Ttha Taktak - THANGLAWI\nAa Hngilh Kholo Mi Hna Caah Kokek Si Ttha Taktak\nJuly 5, 2018 Lyly Par 0 Comments Health & Beauty\nMinung pakhat kan ngan a dam khawh nak ding caah nikhat ah suimilam 7 le cheu in 8 kar hi it piak peng a herh. Asinain mi tam deuh cu kan pum nih a herh mi it caan a zat kan it piak tawn lo. Cu nihcun kan pum caah a ttha lo mi ngandamlo nak pawl kha a chuahter ve hna.\nThiamsang sibawi te zong nih zaankhat ah suimilam 7 le cheu in 8 kar na it piak lo nak nih lungzawr zawtnak (depression), zun thlum zawtnak, thinlei zawtnak, thi kai zawtnak, luan tuk in thau zawtnak pawl kha a chuahter khawh pinah na pum chung i zawtnak a dotu tha (immune system) zong kha a tha a der ter khawh rih tiah an chim.\nMi cheukhat cu mah duh ningin an it khawh tuk lo caah an si khawh chung i it khawh nak lam kha an kawl tawn hna. Cu ruangah mitkuh thawtnak si tlang tiang kha an din piak tawn hn. Asinain kokek si tein it khawh nak si ttha rak ser khawh a si ve. A herh mi thil cu um pakhat, banhla ban pi (organic banana) pum khat le nakzik/thakhling (cinnamon) a dip mi kha a si lai.\nA tuah ningcang cu um pakhat chung ahkhan ti tlok lakin so piak. Banhla ban pi kha thiang tein ttawl law a hawng kha kheh piak. Banhla kha tan 4 hrawng in na tan piak hnuah a hawng he banhla na tan mi he ti tlok chung ahkhan paih piak hna. Minutes pa 10 hrawng na chuan hnuah daih piak ko. Cu hnuah hrai thiang mi te chungah banhla le a hawng na chuan mi kha zet piak. A hang chung ah nakzik/thakhling (cinnamon) a dip mi tlawm tein paih piak law na it lai fatin din piak peng. Amah belte banhla kha a hawng zong paih chih a si caah a tharhlam mite na hman piak ve lai.\n← Elementary Degree An Laak Ni Ah Thil Dawhdawh He Lam Tti Dingin Hawi An I Sawm Cio Hna, Ngakchia Nute Pakhat Tu Nihcun\nA Mit Khua A Hmu Lo Nain Sianginn Kai Tik Ca A Herh Dingmi Ball Pen Le Cauk Amah Tein A Rak i Cawk →\nAugust 22, 2018 Senhripari Chelsea 0\nHMEICHHE SEXY DEUH THLIR HU HU THIN MIPA CHU\nHRINGRUAI TAWH RAIPUAR LEH A PASAL LEH NURSE TE CHU ( VIDEO )\nAugust 11, 2018 Senhripari Chelsea 0


Rampi Ruahnak Petu Daw Aung San Su Kyi Eidin Hruk Aih Harsa – Lai Lungrawn Post\nJune 17, 2021 June 17, 2021 admin Thawngpang\nFebruary nikhat ralkap uknak an lak lio in rak tlaihmi rampi ruahnak petu Daw Aung San Su Kyi nih a tu thlali leng a liam cang mi caan chung ah thilhruk aih ding le eidin ding a harsat ruang ah bawmh ding in june thla ni 7 zung an auh lio ah a SIHNI pawl a chimh hna.Daw Aung San Su Kyi telh in amah sin aum mi eidin awk caah Naypyidaw ah a ummi SIHNI pawl nih kan hnuzarh ah Palek sinin phaisa ting 50 an pek nain an cohlang hna lo tiah Daw Aung San Su Kyi SIHNI si mi U Khin Maung Saw nih RFA sin ah a chim.\nUknak latu rallokap pawl nih Daw Aung San Su Kyi cu Upadi pohmah 8,67,505ခ , 124 i pohmah then a,25, 55 tel in a dihlak pohmah 7 in sual an phawt i atu sual an phawt mi dihlak hi thlaruk chung ah check ding in rallokap pawl nih timhtuah nak an ngei.\nPresident U Win Myint le Daw Aung San Su Kyi telh in a dang hrualtu pawl zong ralkap pawl nih sualnak ngei lo in an tlaih hna i pohmah a phunphun in sual an phawt hna nak kong cu NUG nih june thla 16 nizaan ah khan a chim.Cu lawng si lo in rampi uknak cu ralkap pawl nih hriamnam bochan in uknak an lak nak kong,rampi nih theihpi mi uknak a si lo kong,ralkap pawl nih an dirh mi biaceih zung pawl zong rampi nih theihpi mi zung an si loh tiah NUG a cozah pi nih a chim The chin post.\nRelchap duh mi hna caah Kawlram pi independent hmuh nak hi kum 1948 ah arak si na in kawl ram chung ah zalen nak caan hi caantawi te lawng arak nguh. Independent asi khawh ka in kawlram chung ah i doh nak le i kah nak thawng hi aleng peng. Caan karlak lo te ah karen nih dothlen nak tuah ding in ram tang ah an lut colh ve. Arau lo Newin nih kawlram pi uknak nawlngaih nak kha hramhram in alak 1962 march ni hnih ah.Kawlram pi cu zalennak kan hmuh tiah rak ruah cio asi na in kan rak zalen taktak lo. Ramdang mi mirang kut tang cun zalen nak cu kan hmuh na in kawl ralkap uk nak tang ah kan kun tthan kawl ralkap sal ah kan tang ttiamtthiam ko.\nThantlang ah coronavirus ngeimi minung pa8 hmu an si


Thaisung Ngeih Hnu Ah Pa nih tuah kho tilo mile’Tuah awk a tha bak tilo mi cu hihi a si – Onlinenungak\nThaisung Ngeih Hnu Ah Pa nih tuah kho tilo mile’Tuah awk a tha bak tilo mi cu hihi a si\n5. Thil manfak I cawk – na tlanval ah khan cun, thil mansang a rak I cawk tawn mi zong na si ko hnga, sina in Nupi na neih hnu ah cun, nan pahnih hnatlak te in thil cawk ti a hau cang. 6. Ihkhun lai fang I ih – Nupi na neih hlan ah cun ihkhun Pakhat kha nangmah ta long a si i, cucaah cun na duh ning poh in na it kho ko. Nupi na neih hnu ah cun kha bantuk khan, na um kho ti loh.\n7. Tu le tu khualtlawn – tlaval na rak si lio ah cun, hawi le kom he khual a tlawngti tawn mi na rak si ko hnga, sinain Nupi na neih hnu khan cun, khualtlawn lengmang a ngah ti loh. 8. Nu le he hmunkhat um ti – Nupi neih hnu ah cun, nule he hmunkhat umti le bia I ruah ti lengmang cu na pasal he buainak le zumh lo nak a chuak kho mi a si.nupi na neih mi cu Nanu he nai hlat nak lam Pakhat bantuk a si.\n9. DL thing hmanthlak i chiah – nangmah i na DL thing hmanthlak na sin a um mi kha na Nupi nih a hmuh hlan ah a rianran nak in, na hlonh a hau. Na Nupi nih a hmuh sual a si ah cun nan Karlak ah buainak ngan pi a chuak lai ti kha cu rak thei cia ko.


Khah September Thla Si Cang UN Lei Nih NUG Le Ralhrangbu Ah Athim Deng Cang Hna – Chin World News Evening\nSeptember 4, 2021 September 4, 2021 Salai Van World News\nKhah September Thla Si Cang UN Lei Nih NUG Le Ralhrangbu Ah Athim Deng Cang Hna. UN nih NUG maw SAC Ralhrang dah athim te lai? Atu September thla tanttim ah UN meetingpi UN General Assembly tikah Kawlram kong ceihhmainak an tuah lai tiah theih a si. Hi kong ah Democracy leiah hodah zumh raih le duhmi a si timi cuanh in mah UN meeting ah hin biachah nak cu an tuahte ko lai tiah vawleipi zumh cio mi cu si. Myanmar aiawh in UN Ambassador caah hodah an thim lai. SAC lei palai maw NUG palai dah thim a si lai? mah thim dingmi ah hin fingrilh in SAC le NUG hi an rilh hna hnuah Kawlram aiawhtu dingah UN palai cu mah meeting pi nih cun an thimte lai.\nNUG lei cun Myanmar UN ambassador palai hlun U Kyaw Moe Tun kha rinh ding si ko lai i SAC ralhrang lei in hodah palai ah an chuahpi te lai timi Mintar hi a fiang tuk rih lo. A tawinak in chimah cun UNO nih Kawlram Cozah caah NUG maw a thim lai SAC ralhrang phu dah arak thim lai tikhan sisehlaw el awk umtuk lai lo dah. NUG a thim ahcun vawleicung ram tampi nih NUG kha kawlram cozah ah kan cohlan tiah cathanh an chuahte lulh lai tikah ralhrang dohnak ding hriamnam zong kha fawizang tein ramleng nih NUG a bawmhchanh khawh ngai lai.\nTutan tuah dingmi UN meetingpi ah hin Myanmar to UN caah SAC palai an thim ahcun NUG caah lam aa hungmi abi taktak ve lai. NUG nih dirpi tu Europe ram tampi nihan duhning in NUG an bawmchan kho lai lo tinak kha si. Vawleipi tawh a kan tlaitu cu UNO a si caah tutan cu tuah ding UN meeting pi nih ram pakhat aiawh tu dingah UN palai si tiah a fehter dingmi hi a biapi tukmi si caah UNO nih tutan an tuah nak ding meeting ah kawlram cozah ah an nih te phu hi kan pom tiah Uico pawl maw athim lai minung dah NUG SAC tihi thindomh in hngah le cuanh cio cu si. Chinland post 7\nBreaking News: CDF Cawlcanghnak video Cu Aturu Bak Cang(+VIDEO)